title: Tie Vapauteen

text: Tie Vapauteen sisälsi sosialismin ja anarkismin teorioiden lisäksi myös artikkeleita amerikkalaisesta työväenluokasta sekä muun muassa erilaisia pilapiirroksia, sarjakuvia, runoutta ja fiktiivisiä kertomuksia. Sivuja lehdessä oli yleensä 32. Tie Vapauteen -lehden linja vaihteli vuosien saatossa maltillisemmasta sosialismista radikaaliin anarkismiin ja syndikalismiin, jota se käsitteli erityisesti viimeisinä ilmestymisvuosinaan.


title: Tie Vapauteen

text: Tie Vapauteen aloitti ilmestymisensä New Yorkissa heinäkuussa 1917. Sen julkaisijana toimi "Idän Suomalaiset IWW-Liiton Jäsenet" -niminen yhteisö. Tie Vapauteen jatkoi ilmestymistään New Yorkissa aina helmikuuhun 1921 asti ja saavutti parhaimmillaan vajaan 6 000 kappaleen levikin. Lehden muutettua Chicagoon, sen kustantajaksi vaihtui IWW:n kustannusosasto, joka julkaisi myös useita muita lehtiä. Samalla Tie Vapauteen sai virallisen aseman ammattiliiton äänenkannattajana, jollaisena se toimi vuoteen 1929 saakka. Ennen Chicagoon muuttoa levikki oli pudonnut lähes puoleen huippuvuosista, mutta lehden linjan uudistuttua maltillisemmaksi se nousi vuoteen 1924 mennessä lähes 8 000 kappaleeseen. Levikin laskuun olivat vaikuttaneet muun muassa ristiriidat Kolmanteen internationaaliin suhtautumisessa.


title: Tie Vapauteen

text: Huhtikuussa 1929 Tie Vapauteen muutti jälleen ja alkoi ilmestymään Minnesotan Duluthissa. Lehden julkaisijaksi vaihtui samalla Workers' Socialist Publishing Company -niminen (WSPC) kustannusyhtiö. Sen omisti Amerikan sosialistisen puolueen suomenkielisen osaston Amerikan Suomalaisen Sosialistijärjestön radikaali syndikalistinen siipi, joka oli mukana myös IWW:n toiminnassa. Sama kustannusyhtiö oli jo yli vuosikymmenen ajan julkaissut Industrialisti-nimistä päivälehteä. WSPC oli läheisessä yhteistyössä Duluthissa toimineen Työväen Opiston kanssa, joka oli radikaali amerikansuomalainen college. Sen opiskelijat kirjoittivat säännöllisesti WSPC:n julkaisemiin lehtiin. Joka kevat ilmestyi Tie Vapauteen -lehden erikoisnumero nimellä "Työväen Opiston Kevätjulkaisu", sen sisällöstä vastasivat kokonaan Työväen Opiston opiskelijat.


title: Tie Vapauteen

text: Lehden ensimmäisenä päätoimittajana oli vuoteen 1920 saakka Suomesta muuttanut siirtolainen Topias Kekkonen. Chicagoon siirtymisen jälkeen päätoimittaja vaihtui ilmeisesti lähes vuosittain. Tehtävää hoitivat Kekkosen jälkeen ainakin Tiitus Kataja, Jack Ujanen ja Iivari Vapaa. Muita lehteen kirjoittaneita toimittajia olivat muun muassa Kalle Rissanen, Yrjö Sirola, William Tanner, Niilo Wälläri sekä Gust Aakula. Kustannuspäällikkönä toimi New Yorkin ja Chicagon vuosina Rosa Knuuti.


title: Roman Startšenko

text: Roman Leonidovitš Startšenko (s. 12. toukokuuta 1986 Öskemen, Kazakstanin SNT, Neuvostoliitto) on kazakstanilainen jääkiekkoilija, pelipaikaltaan keskushyökkääjä. Hän edustaa KHL-liigassa pelaavaa Barys Astanaa.


title: Roman Startšenko

text: Maajoukkuetasolla Startšenko on edustanut Kazakstania kolmesti MM-kisojen pääsarjassa, ja lisäksi neljä kertaa I-divisioonan maailmanmestaruuskilpailuissa. Vuoden 2012 MM-kisoissa Ranskan hyökkääjä Sacha Treille taklasi Startšenkoa sääntöjen vastaisesti päähän, ja sai MM-turnaushistorian pisimmän pelikiellon (neljä ottelua). Startšenko itse kärsi tilanteessa aivotärähdyksen, eikä pystynyt enää pelaamaan turnauksessa.


title: Knowing Me, Knowing You

text: ”Knowing Me, Knowing You” on ruotsalaisen Abba-yhtyeen singlenä julkaistu kappale vuoden 1976 albumilta "". Se oli suuri hitti nousten listaykköseksi Britanniassa, Irlannissa, Länsi-Saksassa, Meksikossa ja Etelä-Afrikassa.


title: Knowing Me, Knowing You

text: Tummasäyinen kappale kertoo pariskunnasta, joka myöntää eronsa olevan väistämätön. Aihepiiriltään kappale olikin ensimmäisiä merkkejä Abban tyylillisestä aikuistumisesta. Laulun tulkitsi Anni-Frid Lyngstad.


title: Knowing Me, Knowing You

text: Knowing Me, Knowing You levytettiin "Arrivalin" kappaleista ensimmäisenä. Sen teko aloitettiin 23. maaliskuuta työnimellä ”Ring It In”. Abban jäsenistä Benny Andersson soitti sähköpianoa ja Björn Ulvaeus mahdollisesti hieman kitaraa. Sessiomuusikkoina toimivat Janne Schaffer (sähkökitara), Rutger Gunnarsson (basso), Ola Brunkert (rummut) ja Malando Gassama (lyömäsoittimet). Työnimi vaihdettiin muotoon ”Number One, Number One”, kunnes yhtyeen manageri Stig Anderson keksi lopulliseksi nimeksi ”Knowing Me, Knowing You”. Aiemmin Andersonin merkitys Abban laulujen sanoittajana oli ollut lähes yhtä suuri Björn Ulvaeuksen ja Benny Anderssonin kanssa, mutta vuoden 1976 aikoihin hän useimmiten keksi ainoastaan laulun nimen, ja vuoden 1977 jälkeen hän ei osallistunut yhdenkään kappaleen tekemiseen.


title: Knowing Me, Knowing You

text: Björn Ulvaeuksen tapana oli tehdä sanoitukset niin, että hän kuunteli kappaleen raakamiksausta uudelleen ja uudelleen, keksien sitten tunnelmaan sopivat sanat. ”Knowing Me, Knowing Youn” tapauksessa keskinopea tempo ja vaihtelut duurin ja mollin välillä saivat hänet kehittämään tarinan, jossa pariskunta myöntää eronsa olevan väistämätön. Kappaleen on useaan otteeseen sanottu kertovan Abban jäsenten omasta elämästä, vaikka todellisuudessa heidän eronsa tulivat ajankohtaisiksi vasta vuosia myöhemmin. Björn Ulvaeus on kertonut, että hänen oli vain tarkoitus ottaa uusi askel sanoittajana. Toisaalta hän on myös myöntänyt, että hänellä saattoi olla ennakkoaavistus tulevasta. Kappaleen on sanottu olevan teemaltaan ensimmäisiä merkkejä Abban tyylillisestä aikuistumisesta.


title: Knowing Me, Knowing You

text: Kappaleen draaman ja tummasävyisyyden vuoksi ”Knowing Me, Knowing Youn” tulkitsi Anni-Frid Lyngstad, jolle näistä aihepiireistä laulaminen kävi luonnostaan. Agnetha Fältskog lauloi pelkkiä taustoja – hän esimerkiksi toisti Lyngstadin perään laulun sanoja: memories, good days, bad days.


title: Knowing Me, Knowing You

text: 24. toukokuuta kitaristi Lasse Wellander lisäsi kappaleeseen uusia osia. Se on samalla viimeinen tiedossa oleva äänityspäivä.


title: Knowing Me, Knowing You

text: ”Knowing Me, Knowing You” ilmestyi ensimmäisen kerran "Arrival"-albumilla lokakuussa 1976. Singlenä se julkaistiin 18. helmikuuta 1977, jolloin siitä tuli suuri hitti. Se nousi listaykköseksi Britanniassa, Irlannissa, Länsi-Saksassa, Meksikossa ja Etelä-Afrikassa. Yhdysvalloissa se sijoittui Billboard Hot 100 -listan sijalle 14. Tammikuussa 1980 Abba levytti espanjankielisen version ”Conociéndome, Conociéndote’”, joka julkaistiin albumilla "Gracias Por La Música" .


title: Knowing Me, Knowing You

text: Kappaleen ensimmäinen promovideo kuvattiin kesällä 1976 Tukholman saaristossa. Se esitettiin tv-spesiaalissa "Abba-dabba-doo!!", ja on sittemmin julkaistu "Arrival"-albumin Deluxe-painoksella. Vuodenvaihteessa 1976–77 kuvattiin Lasse Hallströmin ohjaama promovideo ruotsalaisessa talvimaisemassa. Tämä versio on julkaistu lukuisilla DVD-levyillä, kuten "The Definitive Collection", "Abba Gold" ja "Number Ones".


title: Knowing Me, Knowing You

text: Benny Andersson on kertonut, että ”Knowing Me, Knowing You” on eräs hänen suosikkejaan Abban materiaalista.


Kazakstanin alle 20-vuotiaiden jääkiekkomaajoukkue edustaa Kazakstania jääkiekon nuorten maailmanmestaruuskilpailuissa.


title: Karimnagar

text: Karimnagar (, ) on Intiassa Telanganan osavaltiossa sijaitsevan Karimnagarin piirikunnan pääkaupunki. Vuonna 2011 kaupunkialueella asui 299 660 henkeä.


title: Gust Aakula

text: Gustaf Viktor "Gust" Aakula (12. lokakuuta 1884 Kokemäki – 6. marraskuuta 1976 Duluth) oli amerikansuomalainen toimittaja ja anarkosyndikalisti. Hän toimi Yhdysvalloissa pitkään muun muassa suomenkielisen "Industrialisti"-lehden toimittajana.


title: Gust Aakula

text: Gust Aakula muutti Pohjois-Amerikkaan 23-vuotiaana joulukuussa 1907. Hän saapui New Yorkin satamaan Southamptonista lähteneellä laivalla määränpäänään Minnesotan osavaltion Duluth, jonne Aakulan veli Frans Juho oli muuttanut jo neljä vuotta aiemmin. Hän elätti itsensä aluksi metsätyömiehenä ja myöhemmin 1920-luvun vaihteessa osuuskaupan hoitajana.


title: Gust Aakula

text: 1910-luvun jälkipuoliskolla Aakula opiskeli Duluthissa sijainneessa Työväen Opistossa, joka oli vasemmistolainen amerikansuomalainen college. Myöhemmin 1920-luvulla hän toimi samassa koulussa opettajana ollen yksi opiston keskeisistä hahmoista. Oppilaitoksen toiminnasta vastasi Amerikan sosialistisen puolueen suomenkielinen osasto Amerikan Suomalainen Sosialistijärjestö (ASS). Koulun opettajat edustivat lähinnä ASS:n radikaalia anarkosyndikalistista siipeä ja se oli vuodesta 1921 lähtien myös syndikalistisen Industrial Workers of the World -ammattiliiton virallinen oppilaitos. Opettajan tehtävien lisäksi Aakula oli toimittajana kahdessa anarkosyndikalistien omistaman Workers' Socialist Publishing Company -kustannusyhtiön julkaisemassa lehdessä, Industrialisti-päivälehdessä sekä kuukausittain ilmestyneessä "Tie Vapauteen" -lehdessä. Tie Vapauteen lakkasi ilmestymästä vuonna 1937 ja Työväen Opisto lopetti toimintansa 1941, mutta Industrialistiin Aakula kirjoitti ainakin vielä 1950-luvun puolivälissä.


title: Gust Aakula

text: Aakula on kirjoittanut myös Työväen Opiston toistaiseksi julkaisemattoman historiikin "Short Sketches of the Features of Tyovaen Opisto, Work People's College, Duluth, Minnesota". Turun yliopiston siirtolaishistorian kokoelmaan kuuluu lukuisia hänen lahjoittamiaan amarikansuomalaiseen työväenliikkeeseen ja sen historiaan liittyviä teoksia. Gust Aakula kuoli Duluthissa 92-vuotiaana marraskuussa 1976.


title: Andamaanien ja Nikobaarien piirikunnat

text: Andamaanit ja Nikobaarit jakautuu kolmeen piirikuntaan.


title: Goan piirikunnat

text: Goa jakautuu kahteen piirikuntaan.


title: Vasco da Gama (täsmennyssivu)

text: Vasco da Gama voi tarkoittaa ainakin seuraavia asioita:


title: Marcos Ambrose

text: Marcos Ambrose (s. 1. syyskuuta 1976 Launceston, Tasmania) on australialainen kilpa-autoilija.


title: Marcos Ambrose

text: Ambrose ajoi vuosina 2001–2005 kotimaassaan suosittua V8 Supercars -sarjaa, ja voitti sarjan mestaruuden vuosina 2003 ja 2004. Vuonna 2006 hän siirtyi Yhdysvaltoihin ajamaan NASCAR-sarjassa. Ensimmäisen voittonsa pääluokassa Sprint Cupissa Ambrose otti kaudella 2011, Watkins Glenin radalla.


title: Helsingin kauppaoppilaitos

text: Helsingin kauppaoppilaitos (vuodesta 2003 Helsinki Business College) oli vuonna 1881 perustettu yksityinen kaupan alan oppilaitos. Se päätettiin vuonna 2007 yhdistää Suomen Liikemiesten Kauppaopistoon, ja uusi yhdistynyt oppilaitos aloitti toimintansa 2009.


title: Helsingin kauppaoppilaitos

text: Koulu perustettiin yksityisenä ruotsinkielisenä kauppaopistona nimellä "Privata Handelsläroverket i Helsingfors". Suomenkielinen osasto perustettiin vuonna 1887 ja ruotsinkielinen lakkautettiin 1977. Ensimmäiset ylioppilaat valmistuivat opistosta vuonna 1896 ja se muutettiin 1904 kauppakouluksi. Sen omisti vuodesta 1909 Helsingin kauppakoulu Osakeyhtiö. Viimeisinä vuosina ainoana omistajana oli Helsingin kauppakamari.


title: Helsingin kauppaoppilaitos

text: Oppilaitos toimi Helsingissä useassa paikassa. Oman rakennuksen se sai 1956 Sturenkatu 2:een, johon valmistui lisäksi uudisrakennus 1981. Se muutti 1996 Vallilan kansakoulun entiseen rakennukseen, joka uudistettiin sitä ennen täysin.


title: Laura Ahola

text: Laura Maarit Ahola (s. 17. lokakuuta 1989 Turku) on suomalainen pikajuoksija ja pika-aitajuoksija. Hän edustaa Turun Urheiluliittoa ja hänen valmentajanaan on toiminut vuodesta 2012 lähtien Anatoli Mihailov. Kalevan kisoista Ahola on voittanut pronssia 100 metrin aitajuoksussa vuonna 2011.


title: Härkäkotinga

text: Härkäkotinga ("Perissocephalus tricolor") on kotingojen heimoon kuuluva varpuslintu.


title: Härkäkotinga

text: Härkäkotingaa tavataan Etelä-Amerikan pohjoisosissa. Sitä on kuvattu harvinaiseksi, ja sen kannankehitys on laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi.


title: Jussi Tuunanen

text: Jussi Pekka Tuunanen (s. 7. elokuuta 1983 Lapua) on suomalainen kolmiloikkaaja. Hän edustaa Lapuan Virkiää ja hänen valmentajanaan toimii Timo Peltola. Kalevan kisoista Tuunanen on voittanut kolmiloikan hopeaa vuonna 2009. Lisäksi hän on saavuttanut kolmiloikan pronssia sisäratojen SM-kilpailuista vuonna 2010.


title: Jacob de la Rose

text: Jacob de la Rose (s. 20. toukokuuta 1995 Arvika) on ruotsalainen jääkiekkoilija, pelipaikaltaan keskushyökkääjä. Hän pelaa tällä hetkellä NHL-seura Montreal Canadiensin organisaatiossa.


title: Jacob de la Rose

text: De la Rose oli Montreal Canadiensin toisen kierroksen varaus vuoden .


title: Jacob de la Rose

text: De la Rose on saavuttanut alle 18-vuotiaiden MM-hopeaa 2012, alle 20-vuotiaiden MM-hopeaa 2013 ja 2014, sekä aikuisten maailmanmestaruuden 2018.


title: Super Bowl XLVIII

text: Super Bowl XLVIII oli järjestyksessään 48. Super Bowl. Ottelu pelattiin 2. helmikuuta 2014, ja areenana toimi New Jerseyssä sijaitseva MetLife Stadium. Ottelussa kohtasivat American Football Conferencen (AFC) ja National Football Conferencen (NFC) kauden 2013 mestarit Denver Broncos ja Seattle Seahawks.


title: Super Bowl XLVIII

text: Super Bowl XLVIII oli historian ensimmäinen Super Bowl, joka pelataan ulkona kylmän ilmaston alueella.


title: Super Bowl XLVIII

text: Puoliaikashow'n esiintyjinä olivat Grammy-voittaja Bruno Mars sekä monikertainen Grammy-voittaja ja Rock & Roll Hall of Fame -yhtye Red Hot Chili Peppers.


title: Liberianhelmikana

text: Liberianhelmikana ("Agelastes meleagrides") on helmikanoihin kuuluva lintulaji. Se elää vaarantuneena subtrooppisessa Länsi-Afrikassa.


title: Liberianhelmikana

text: Liberianhelmikana voi kasvaa 40–45 cm pitkäksi. Koiraat ovat yleensä naaraita kookkaampia, muuten sukupuolet eivät eroa toisistaan ulkonäöltään. Laji on selästään siivistään ja vatsastaan väritykseltään musta hennoin valkoisin kuvioinnein. Pää on paljas ja höyhenetön ja ihon väri on punainen. Liberianhelmikanan kurkun, niskan ja rinnan höyhenet ovat väriltään valkoiset.


title: Liberianhelmikana

text: Liberianhelmikanaa tavataan Länsi-Afrikasta laikuittain Liberiasta, Sierra Leonesta, Ghanasta ja Norsunluurannikolta. Lajin elinympäristöä ovat kosteat metsät, joissa aluskasvillisuus ei ole erityisen tiheää. Laji ei viihdy hakatuissa metsissä ja sen levinneisyysalue on pienentynyt ja pirstaloitunut. Liberianhelmikanat liikkuvat tyypillisimmin noin 15–24 yksilön ryhminä. Liberianhelmikanat etsivät ruokansa maasta ja syövät hyönteisiä, nilviäisiä ja maahan pudonneita hedelmiä tai siemeniä. Linnun lisääntymiskausi on lokakuusta toukokuulle, mahdollisesti jopa vuoden ympäri.


title: Liberianhelmikana

text: Liberianhelmikanan kannan kooksi arvioidaan 50 000–100 000 yksilöä. Lajia uhkaa soveltuvan koskemattoman elinympäristön häviäminen ja pirstaloituminen metsien hakkuiden puutavaran vuoksi ja karjan laidunmaiksi. Myös metsästys haittaa liberianhelmikanakannan runsastumista.


title: Richard van der Riet Woolley

text: Richard van der Riet Woolley (24. huhtikuuta 1906 – 24. joulukuuta 1986) oli englantilainen tähtitieteilijä, Royal Societyn jäsen ja Astronomer Royal vuosina 1956–1971. Hänen äitinsä oli omaa sukuaan van der Riet.


title: Richard van der Riet Woolley

text: Woolley syntyi Weymouthissa, Dorsetissa. Hän kävi koulua Allhallows Collegessa ja sen jälkeen puolitoista vuotta Honitonissa, minkä jälkeen hän muutti vanhempiensa mukana Etelä-Afrikkaan. Woolley suoritti tutkinnon Kapkaupungin yliopistossa ja palasi sitten Britanniaan, missä hän jatkoi opintojaan Cambridgen yliopistossa. Toimittuaan välillä kaksi vuotta Mount Wilsonin observatoriosa hän palasi jälleen Britanniaan vuonna 1931.


title: Richard van der Riet Woolley

text: Vuosina 1937–1939 Woolley oli vanhempi assistentti ja John Couch Adamsin seuraaja tähtitieteilijänä Cambridgen observatoriossa.


title: Richard van der Riet Woolley

text: Woolley erikoistui Auringon tutkimiseen, ja vuonna 1939 hänet nimitettiin Mount Stromlon observatorion johtajaksi Canberraan, Australiaan. Sieltä hän palasi jälleen Britanniaan, kun hänet vuonna 1956 nimitettiin Astronomer Royaliksi, missä tehtävässä hän toimi vuoteen 1971 saakka. Hän oli viimeinen Astronomer Royal, joka toimi samalla Greenwichin kuninkaallisen observatorion johtajana, ennen kuin tehtävät eriytettiin.


title: Richard van der Riet Woolley

text: Woolley valittiin Royal Societyn jäseneksi vuonna 1953, ja hän sai Royal Astronomical Societyn kultamitalin vuonna 1971. Vuosina 1972–1976 hän toimi uuden Etelä-Afrikan tähtitieteellisen observatorion johtajana. Jäätyään 1970-luvun lopulla eläkkeelle hän asui suurimman osan eläkevuosistaan Etelä-Afrikassa.


title: Richard van der Riet Woolley

text:
Woolley tuli tunnetuksi siitä, ettei hän alkujaan pitänyt avaruuslentoja käytännössä mahdollisina, kuten ei myöskään häntä Astronomer Royalina edeltänyt Harold Spencer Jones. Vuonna 1936 julkaistuun, P. E. Cleatorin laatimaan teokseen "Rocket Through Space" hän kirjoitti:
”Koko proseduurissa [rakettien ampumisessa avaruuteen]... ilmenee luonteeltaan niin perustavia vaikeuksia, että meidän on pakko hylätä ajatus oleellisesti käytäntöön soveltumattomana huolimatta siitä, että kirjoittaja hellittämättä pyytää meitä työntämään ennakkoluulomme sivuun ja muistaa, kuinka myös ilmaa raskaampien alusten lentoja pidettiin mahdottomina, ennen kuin sellaisia todella voitiin suorittaa.”


title: Richard van der Riet Woolley

text:
Kun Woolley nimitettiin Astronomer Royaliksi, hän toisti pitkäaikaisen käsityksensä, että ”avaruusmatkat ovat täyttä hölynpölyä”. "Time"-lehden haastattelussa vuonna 1956 Woolley sanoi:
”Se on täyttä pötyä. En usko, että kukaan tulee koskaan sijoittamaan tarpeeksi rahaa siihen... Mitä hyötyä siitä meille olisi? Jos käyttäisimme saman rahamäärän ensiluokkaisten tähtitieteellisten havaintolaitteiden rakentamiseen, oppisimme maailmankaikkeudesta paljon enemmän.”


title: Richard van der Riet Woolley

text: Tämän käsityksensä Woolley esitti vain vuotta ennen kuin Sputnik laukaistiin, viisi vuotta ennen kuin Apollo-ohjelma aloitettiin ja 13 vuotta ennen kuin Kuussa ensimmäisen kerran käytiin.


title: Richard van der Riet Woolley

text: Vuonna 1995 J. A. Terry ja John Rudge huomauttivat "New Scientist" -lehteen lähettämässään kirjeessä, että Woolleyn nimiin luetut sitaatit ovat oikeastaan vääristeltyjä muotoja siitä, mitä hän todella sanoi. He itse olivat kuulleet hänen sanovan Radio Newsreelissä: ”Kaikki tämä puhe avaruusmatkoista on tosiaan täyttä pötyä.” Siihen hän oli kuitenkin jatkanut: ”Ihmisen lähettäminen kuuhun maksaisi yhtä paljon kuin suuri sota.” Terry ja Rudge huomauttivat, että tämä osa Woolleyn ennustuksesta oli varsin osuva ja että Woolleyn tarkoituksena oli arvostella lehdistöissä siihen aikaan esiintyneitä vahvasti liioittelevia artikkeleja avaruuslennoista. Terryn ja Rudgen mukaan ”kuka tahansa, joka oli nähnyt vuonna 1956 kaikkialla lehdistöissä esiintyneet hehkuttavat artikkelit avaruusmatkoista sekä Kuun ja planettojen pikaisesta asuttamisesta tieteiskirjallisuutta muistuttavine kuvituksineen, olisi voinut välittömästi ymmärtää, että juuri niihin uuden Astronomer Royalin arvostelu kohdistui”.


title: Woolley

text: Woolley on muun muassa seuraavien henkilöiden sukunimi:


title: Binetin–Cauchyn identiteetti

text: Binetin–Cauchyn identiteetti, joka on nimetty Jacques Philippe Marie Binetin ja Augustin-Louis Cauchyn mukaan, on yhtälö algebrassa.


title: Binetin–Cauchyn identiteetti

text: jossa a, b, c ja d, kaikilla i:n arvoilla, ovat reaalilukuja. Sama yhtälö pätee kompleksiluvuilla ja yleisemmin kaikissa kommutatiivisissa renkaissa.


title: Binetin–Cauchyn identiteetti

text: Laskemalla auki yhtälön viimeisen termin binomitulo, saamme


title: Binetin–Cauchyn identiteetti

text: jossa toinen ja neljäs termi ovat toistensa vastaluvut, jotka on lisätty yhtälöön, jotta se pystytään saattamaan seuraavaan muotoon:


title: Binetin–Cauchyn identiteetti

text: Tästä i:llä indeksoidut termit osittelemalla saadaan alkuperäisen yhtälön ensimmäiset kaksi termiä, joka päättää todistuksen.


title: Binetin–Cauchyn identiteetti

text: Kun "n" = 3, ensimmäinen ja toinen termi vastaavat pistetulojen tuloja, kun taas kolmas termi vastaa ristitulojen pistetuloa. Tämä voidaan merkitä


title: Jaakko Erkinheimo

text: Jaakko Erkinheimo (s. 25. heinäkuuta 1981) on suomalainen kymmenottelija ja yleisurheiluvalmentaja.


title: Jaakko Erkinheimo

text: Urheilu-urallaan Erkinheimo edusti Lappajärven Veikkoja ja Lahden Ahkeraa ja häntä valmensivat Matti Takala ja Janne Lahtinen. Kalevan kisoissa Erkinheimo sijoittui kymmenottelussa pronssille kahdesti, vuosina 2008 ja 2009.


title: Jaakko Erkinheimo

text: Erkinheimo on valmentanut muun muassa Sanna Aaltosta ja Ville Wendeliniä. Vuonna 2013 hän aloitti Lahden Ahkeran puolipäiväisenä valmennuspäällikkönä.


title: Silvano Varettoni

text: Silvano Varettoni (s. 3. joulukuuta 1984) on italialainen alppihiihtäjä, joka edustaa G.S. Forestalea.


title: Silvano Varettoni

text: Varettoni saavutti syöksylaskussa hopeaa nuorten MM-kilpailuissa Mariborissa 2004.


title: Silvano Varettoni

text: Alppihiihdon maailmancupissa Varettoni kilpaili ensimmäisen kerran Val Gardenan supersuurpujottelussa joulukuussa 2006. Ensimmäiset maailmancupin pisteensä hän saavutti maaliskuussa 2007 oltuaan 29:s Kvitfjellin syöksylaskussa. Kymmenen parhaan joukkoon hän sijoittui ensimmäisen kerran joulukuussa 2012 oltuaan Val Gardenan syöksylaskussa yhdeksäs. Parhaimmillaan hän on sijoittunut viidenneksi Kvitfjellin syöksylaskussa maaliskuussa 2013.


title: Marvin van Heek

text: Marvin van Heek (s. 22. marraskuuta 1991 Montpellier, Ranska) on alankomaalainen alppihiihtäjä.


title: Marvin van Heek

text: Alppihiihdon maailmancupissa Van Heek kilpaili ensimmäisen kerran Chamonix'n syöksylaskussa helmikuussa 2012. Ensimmäiset maailmancupin pisteensä hän saavutti joulukuussa 2012 oltuaan kahdeksas Val Gardenan syöksylaskussa. Se on myös toistaiseksi hänen paras sijoituksensa maailmancupissa.


title: Marvin van Heek

text: Schladmingin MM-kilpailuissa 2013 Van Heek jäi kaikissa kolmessa kilpailussaan ilman sijoitusta.


title: Anja Eržen

text: Anja Eržen (s. 26. lokakuuta 1992 Jesenice) on slovenialainen maastohiihtäjä ja ampumahiihtäjä.


title: Anja Eržen

text: Eržen kilpaili maastohiihdon maailmancupissa ensimmäisen kerran Beitostølenissä marraskuussa 2009 sijoittuen Slovenian viestijoukkueen mukana yhdeksänneksi. Maailmancupin henkilökohtaisissa kilpailuissa hän on parhaimmillaan sijoittunut 46:nneksi Otepään sprintissä tammikuussa 2012. Vancouverin olympialaisissa 2010 hän oli Slovenian viestijoukkueen mukana 14:s ja 15 kilometrin yhdistelmäkilpailussa 59:s. Oslon MM-kilpailuissa 2011 Eržen sijoittui 10 kilometrin perinteisen hiihtotavan kilpailussa 44:nneksi ja Slovenian viestijoukkueen mukana seitsemänneksi.


title: Anja Eržen

text: Eržen sai nuorten MM-kilpailuissa Erzurumissa 2012 pronssia 4 × 3,3 kilometrin viestissä, oli neljäs 10 kilometrin yhdistelmäkilpailussa ja kahdeksas 5 kilometrin perinteisen hiihtotavan kilpailussa. Euroopan nuorten olympiafestivaaleilla hän oli neljäs 5 kilometrin perinteisen kilpailussa 2009.


title: Anja Eržen

text: Kaudeksi 2013–2014 Eržen siirtyi ampumahiihtäjäksi. Hän on sijoittunut maailmancupin osakilpailussa parhaimmillaan 45:nneksi Hochfilzenin pikakilpailussa joulukuussa 2013. Hän sijoittui neljänneksi rulla-ampumahiihdon MM-kilpailujen nuorten pikakilpailussa 2013.


title: Fiat 500 ”Topolino”

text: Fiat 500 ”Topolino” on italialaisen Fiatin pieni automalli, jota valmistettiin vuosina 1936–1955. Nimi ”Topolino” tarkoittaa ”pientä hiirtä” ja on italialainen nimi Mikki Hiirelle. Topolino oli yksi maailman pienimmistä autoista valmistuksensa aikana.


title: Fiat 500 ”Topolino”

text: Auton moottorina toimi nestejäähdytteinen nelisylinterinen 0,569-litrainen sivuventtiilimoottori, viimeisissä malleissa käytettiin OHV-rakennetta eli sylinterinkannen yläpuolisia venttiileitä. Jäähdytin sijaitsi moottorin takana, minkä ansiosta keulan muotoilu saatiin aerodynaamisemmaksi kuin kilpailijoiden lähes pystysuorat etumaskit. Tämä myös paransi näkyvyyttä eteenpäin.


title: Fiat 500 ”Topolino”

text: Aluksi takajousituksessa käytettiin neljännes-elliptisiä lehtijousia, mutta koska auton ostajat usein sulloivat neljä tai viisi ihmistä kahdelle hengelle tarkoitettuun autoon, auton koria päätettiin jatkaa, mikä mahdollisti tavallisten puoli-elliptisten lehtijousien käytön.


title: Fiat 500 ”Topolino”

text: Noin kolmellatoista hevosvoimallaan auto saavutti 85 km/h huippunopeuden, ja kulutus oli 5,5l/100 km. Vaikka myyntihinta nousi kalliimmaksi kuin oli alun perin suunniteltu, auto oli hinnaltaan kilpailukykyinen ja sitä myytiin lähes 520 000 kappaletta.


title: Fiat 500 ”Topolino”

text: Autosta tehtiin kolmea mallia. Mallit A ja B olivat muuten samoja, mutta B-mallissa oli 16 hevosvoimainen moottori. A-mallia valmistettiin vuosina 1937–1948 ja B-mallia 1948–1949. A-mallista oli vain 2-ovinen sedan ja B-mallissa lisäksi 3-ovinen farmari, nimeltään 500 B Topolino Giardinetta. C-malli tuli myyntiin 1949, se oli uudelleenmuotoiltu ja käytti B-mallista tuttua moottoria. C-mallissa oli tarjolla 2-ovinen sedan, 3-ovinen farmari, vuonna 1952 farmarimallin nimi muuttui Giardinettaksi.


title: Fiat 500 ”Topolino”

text: Vuonna 1955 isompi Fiat 600 tuli myyntiin ja sen pohjalta suunniteltiin uusi – Fiat Nuova 500 – jota usein väärin luullaan ensimmäiseksi Fiat 500:ksi.


title: Esran kirjat

text: Esran kirjoiksi (, , ) sanotaan useita kirjoja, joita ainakin osa kristillisistä kirkkokunnista pitää Raamatun kaanoniin kuuluvina. Kirjat ovat saaneet nimensä Esran mukaan.


title: Esran kirjat

text: Kirjoista käytetään vanhastaan järjestysnumeroita, jotka kuitenkin poikkeavat toisistaan eri kirkkokunnissa ja eri raamatunkäännöksissä. Myös Nehemian kirja esiintyy joissakin Raamatun versioissa Esran nimellä tai osana Esran kirjaa.


title: Esran kirjat

text:
Raamatuntutkijat ovat viime aikoihin saakka tavallisimmin käyttäneet Esran kirjoista Vulgatan mukaisia järjestysnumeroita. Koska niiden poikkeava numerointi eräissä Raamatun versioissa saattaa kuitenkin aiheuttaa sekaannusta, on viime aikoina alettu käyttää ja suositeltu käytettäväksi nimityksiä Heprealainen Esran kirja, Kreikkalainen Esran kirja ja Latinankielinen Esran kirja. Nämä nimitykset perustuvat
siihen, että heprealaisessa masoreettisessa tekstissä on vain yksi Esran kirja, joka käsittää nykyisen Raamatun Esran ja Nehemian kirjat. Vanhassa kreikkalaisessa käännöksessä, Septuagintassa on sen lisäksi toinenkin Esran kirja, jota ei tunneta heprealaisena alkutekstinä ja jota sen vuoksi on ryhdytty nimittämään "kreikkalaiseksi Esran kirjaksi. Sisällöltään se on osittain sama kuin heprealainenkin.


title: Esran kirjat

text: Sen sijaan niin sanotusta latinalaisesta Esran kirjasta ei ole säilynyt heprean- eikä kreikankielisiäkään käsikirjoituksia, ainoastaan latinalainen käännös, jonka pohjalta kaikki muunkieliset käännökset on tehty. Sen alkuperäiseen, juutalaisten laatimaan versioon ovat todennäköisesti kuuluneet vain luvut 3–14, jotka tunnetaan myös nimellä "Esran ilmestys". Myöhemmin kristityt tekivät siihen lisäyksiä sekä alkuun että loppuun; alkuun lisätyt luvut 1–2 tunnetaan myös nimellä "Viides Esran kirja" ja loppuluvut 15–16 nimellä "Kuudes Esran kirja".


title: Esran kirjat

text: Esran mukaan on nimetty myös niin sanottu "Kreikkalainen Esran ilmestys", joka on vuosien 150 ja 850 välillä syntynyt kristillinen, lähinnä uskonnollisena kaunokirjallisuutena pidetty apokryfinen kirja. Se ei ole sama kuin edellä mainittu Esran ilmestys, josta se kuitenkin on kirjallisesti riippuvainen.


title: Esran kirjat

text: Seuraava taulukko osoittaa, mikä nimi ja järjestysnumero milläkin kirjoista on missäkin Raamatun versiossa tai erikielisten tutkijoiden käytössä.


title: Esran kirjat

text:
Kaikki juutalaiset ja kristityt pitävät heprealaista Esran kirjaa ja Nehemian kirjaa Raamatun kaanoniin kuuluvina. Juutalaiset, katoliset ja protestantit eivät pidä kreikkalaista ja latinalaista Esran kirjaa kanonisena, mutta esimerkiksi Vulgatassa ne on julkaistu loppusivuilla erillisenä liitteenä nimillä 3. ja 4. Esran kirja (3. ja 4 Esdras). Ortodoksinen kirkko pitää myös kreikkalaista Esran kirjaa kanonisena, mutta latinalaisella 4. Esran kirjalla on vaihteleva asema. Se ei sisälly kreikankielisiin Raamattuihin, mutta kyyllkin muinaiskirkkoslaavilaiseen kirkkoraamattuun ja Venäjän ortodoksisen kirkon Raamattuun. Myös Etiopian ortodoksinen kirkko
pitää sitä kanonisena.


title: Esran kirjat

text: Suomalaisessa Raamatussa esiintyy heprealainen Esran kirja jaettuna Esran ja Nehemian kirjoiksi. Kreikkalaista ja latinalaista Esran kirjaa ei ole julkaistu edes niissä painoksissa, esimerkiksi Perheraamatussa, joissa apokryfikirjatkin ovat mukana. Kreikkalainen (eli ensimmäinen Esran kirja) on julkaistu erillisenä teoksena.


title: Esran kirjat

text: Vuonna 2007 Suomen evankelisluterilaisen kirkon kirkolliskokous hyväksyi apokryfikirjojen uuden suomennoksen. Käännöksen laatinut komitea oli suomentanut myös kreikkalaisen Esran kirjan, mutta sen osalta kirkolliskokous päätti, ettei sitä tule julkaista Raamatun uusiin painoksiin sisältyvässä apokryfikirjojen osastossa. Sen sijaan se voidaan julkaista erillisenä julkaisuna. Käännöksen tekijänoikeus kuuluu Kirkon keskusrahastolle.


title: Esran kirjat

text: Neljättä eli Latinalaista Esran kirjaa ei ole suomennettu.


title: Kariya (sukunimi)

text: Kariya on seuraavien henkilöiden sukunimi


title: Fujiko Imajishi

text: Fujiko Imajishi on japanilaissyntyinen viulisti. Hän on asunut Kanadassa vuodesta 1968. Hänen opettajiensa joukossa oli Ruggiero Ricci. Hän on Esprit-orkesterin konserttimestari ja toimi vuoteen 2009 Kanadan kansallisbaletin konserttimestari. Hän on myös Accordes-jousikvartetin perustajajäsen ja ensimmäinen viulisti. Imajishi on tehnyt pitkään yhteistyötä New Music Concertsin kanssa. Hän on tulkinnut muun muassa Witold Lutosławskin, György Ligetin, Pierre Boulez'n, Raminta Šerkšnytėn ja Elliott Carterin teoksia.


title: Alone Together

text: ”Alone Together” (vap. suom. "Yksin yhdessä") Arthur Schwartzin säveltämä ja Howard Dietzin sanoittama musiikkikappale vuoden 1932 Broadway-musikaalista "Flying Colors". Kappaleen esitti musikaalissa Jean Sargent ja sen on nauhoittanut suuri joukko artisteja sekä lauluna että instrumentaalina. ”Alone Together” on sekä Schwartzin että Dietzin – joista molemmat tekivät pitkän ja tuotteliaan uran Broadwaylla – nauhoitetuin kappale. Jazzartisteista kappaleen ovat äänittäneet muun muassa Artie Shaw, Dizzy Gillespie, Miles Davis, Lee Konitz, Art Blakey, Sonny Rollins ja Paul Desmond.


title: Jill Johnson

text: Jill Johnson (s. 24. toukokuuta 1973, Ängelholm, Ruotsi), on ruotsalainen countrylaulaja. Hän edusti Ruotsia Euroviisuissa 1998.


title: Enterprise Center

text: Enterprise Center on St. Louisissa, Missourissa sijaitseva monitoimiareena ja NHL-seura St. Louis Bluesin kotikenttä. Se avattiin 8. lokakuuta 1994.


title: Varsinaiset lohet

text: Varsinaiset lohet (Salmoninae) on lohikalojen lahkoon (Salmoniformes) ja lohien heimoon (Salmonidae) kuuluva kalojen alaheimo.


title: Varsinaiset lohet

text: Alaheimoon kuuluu seitsemän sukua.


title: Ilmajäähdytteinen moottori

text: Ilmajäähdytteinen moottori on moottori, jonka tuottama lämpö luovutetaan suoraan ympäröivään ilmaan. Ilmajäähdytys ei ole yhtä tehokasta kuin nestejäähdytys, mutta sen ansiosta moottorista tulee kevyempi, halvempi ja helpommin huollettava, minkä vuoksi sitä käytetään nykyäänkin.


title: Ilmajäähdytteinen moottori

text: Koska ilma ei johda lämpöä yhtä tehokkaasti kuin vesi, tarvitsee ilmajäähdytteisen moottorin jäähdytyspinta-ala olla mahdollisimman suuri, siksi ilmajäähdytteisten moottorien sylinterit on varustettu jäähdytysrivoilla. Tästä huolimatta tarvittava jäähdytysilmamäärä on suuri ja usein ilmajäähdytystä tehostetaan erilaisilla puhaltimilla.


title: Ilmajäähdytteinen moottori

text: Ilmajäähdytys ei jäähdytä moottoria yhtä tasaisesti kuin nestekierto, mikä aiheuttaa epätasaista kulumista. Ilmajäähdytteinen moottori on myös äänekkäämpi kuin nestejäähdytteinen, koska moottorissa kiertävä neste vaimentaa ääntä. Kenties tunnetuin ilmajäähdytteinen moottori on Volkswagen Kuplassa. Suomen olosuhteissa ilmajäähdytyksestä on se hyöty, että moottorissa ei ole nestettä, jonka mahdollinen jäätyminen aiheuttaa moottorivaurioita.


title: Ilmajäähdytteinen moottori

text: Nykyään ilmajäähdytteisiä moottoreita käytetään lähinnä pienitehoisissa moottoreissa ja moottoreissa joissa paino on tärkeä tekijä, kuten ruohonleikkurit, moottorisahat, lehtipuhaltimet, pienoismallit ja pienet generaattorit.


title: Ilmajäähdytteinen moottori

text: Poikkeuksena mainittakoon, eräät "retrohenkiset" moottoripyörät, joissa nykyäänkin käytetään ilmajäähdytteisiä moottoreita, sekä lentokoneiden mäntämoottorit, jotka useimmiten ovat ilmajäähdytteisiä.


title: Dancing in the Dark

text: ”Dancing in the Dark” Arthur Schwartzin säveltämä ja Howard Dietzin sanoittama musiikkikappale vuoden 1931 Broadway-musikaalista "The Band Wagon". Kappaleen lauloi musikaalissa John Barker.


title: Dancing in the Dark

text: Listoille nousseita versioita nauhoittivat vuonna 1931 Bing Crosby, Fred Waring, Ben Selvin ja Jacques Renard. Kappaleen ovat äänittäneet myös muun muassa Frank Sinatra, Artie Shaw, Sarah Vaughan, Jo Stafford ja Diana Krall. Fred Astaire lauloi sen "The Band Wagonin" elokuvaversiossa "Iskelmäkaruselli" vuonna 1953.


title: Linnasaaren kalliomaalaus

text: Linnasaaren kalliomaalaus sijaitsee Lemin Kivijärvessä olevassa Linnasaaressa Etelä-Karjalassa. Maalaus on ehtinyt tuhoutua lähes kokonaan ja se ajoitetaan kivikauteen.


title: Linnasaaren kalliomaalaus

text: Korkea Linnasaari sijaitsee Kivijärven luoteisosissa ja siinä on jyrkkiä rantoja, joissa kalliot ja kivikot näkyvät kauaksi. Saari on muinaisen vesiväylän varrella Saimaalta Kymijoelle. Maalaus on saaren länsirannalla olevan kalliojyrkänteen sivussa olevan kallion paasikiven kyljessä.


title: Linnasaaren kalliomaalaus

text: Maalaus on varsin kulunut eikä siitä erotu enää kuin pystyviiva ja ihmishahmon katkelmat. Maalaus on noin 40 senttimetriä pitkä.


title: Armi Kaila

text: Armi Kaarina Kaila (25. syyskuuta 1920 Helsinki – 9. tammikuuta 2003 Karjalohja) oli suomalainen maanviljelyskemisti. Hän oli Helsingin yliopiston maanviljelyskemian ja -fysiikan professori 1971–1983. Hänen tutkimusalaansa olivat maanviljelyskemia ja maaperämikrobiologia.


title: Kempeleen pappila

text: Kempeleen Vanha pappila on Kempeleessä sijaitseva rakennus, joka on aikaisemmin toiminut kunnan kirkkoherran virka-asuntona. Rakennus sijaitsee kilometrin päässä Kempeleen keskustaajamasta Koskelan alueella Pohjanmaan radan itäpuolella, lähellä seututeiden 847 ja 846 kiertoliittymää.


title: Kempeleen pappila

text: Nykyinen järjestyksessään kolmas pappilarakennus rakennettiin vuonna 1899. Pappilan toiseen päähän perustettiin vuonna 1923 kunnan ensimmäinen seurakuntasali. Pappila oli käytössä virka-asuntona vuoteen 1966 asti, jolloin Kempeleen keskustaajamaan rakennettiin uusi pappila ja seurakuntakoti. Viimeisin pappilassa asunut oli "Kempeleen Kallenakin" tunnettu kirkkoherra Kaarlo Ilmari Cajanus, joka toimi työssään vuosina 1927–1966. Myöhemmin rakennukseen on tehty peruskorjauksia 1980- ja 1990-luvulla.


title: Kempeleen pappila

text: Myöhemmin pappila on toiminut muun muassa keskikouluna sekä seurakunnan kerhotiloina.


title: Kempeleen pappila

text: Kempeleen ensimmäinen pappila perustettiin vuonna 1741, jolloin kamarikollegio määräsi pappilan Kullio-nimiselle kruununtilalle. Uusi pappila valmistui vuonna 1804 edellisen pahoin ränsistyneen pappilan tilalle. Sen rakennuskustannuksiin osallistui silloinen pitäjänapulainen 1/3:lla.


title: Kempeleen pappila

text: Kaksi edeltävää pappilaa eivät olleet järin tilavia, ja vastasivat kuitenkin keskitasoista talonpoikaisasumusta. Kolmas nykyinen vuonna 1899 valmistunut pappila oli edeltäjäänsä huomattavasti komeampi ja tilavampi. Toisen pappilan hirsistä rakennettiin kunnan nuorisoseurantalo.


title: Yksi (EP)

text: Yksi on metalliyhtye Mokoman neljäs EP-levy, joka julkaistiin 8. marraskuuta 2013. EP sisältää kaksi uutta kappaletta, joista toinen on uudelleen sovitettu kappale albumin "Varjopuoli" kappaleesta "Sydän paikallaan", sekä yhtyeiden CMX ja YUP lainakappaleet. Äänite sisältää myös täysmittaisen keikan yhtyeen Sakara Recordsin 10-vuotisjuhlista Tampereen Pakkahuoneelta. Albumin nimikkokappale "Yksi" on nauhoitettu edellisen studioalbumin "180 astetta" äänityksissä.


title: Yksi (EP)

text: Albumi nousi Suomen virallisen singlelistan sijalle 1.


title: Kai Kaila (suomentaja)

text: Kai Untamo Johannes Kaila (31. elokuuta 1910 Sortavala – 1. kesäkuuta 1993) oli suomentaja. Hän oli aikoinaan J. A. Hollon ohella tuotteliaimpia suomentajia. Hän suomensi lähinnä englannin- ja saksankielistä proosaa (William Faulkner, John Steinbeck, Virginia Woolf, Heinrich Böll, Hermann Hesse, Thomas Mann) mutta myös tieteellisiä teoksia.


title: Jake Allen

text: Jake Allen (s. 7. elokuuta 1990 New Maryland, Manitoba) on kanadalainen jääkiekkomaalivahti. Hän edustaa tällä hetkellä NHL-liigassa pelaavaa St. Louis Bluesia.


title: Jake Allen

text: Allen on St. Louis Bluesin toisen kierroksen varaus vuoden , ja kuuluu edelleen seuran organisaatioon. Kaudella 2012–2013 hän pääsi pelaamaan 15 NHL-ottelua.


title: Jake Allen

text: Maajoukkuetasolla Allen on edustanut Kanadaa nuorten arvokisoissa sekä nuorten että alle 18-vuotiaiden MM-kilpailuissa.


title: Kai Kaila

text: Kai Kalervo Kaila (s. 23. toukokuuta 1951 Helsinki) on suomalainen neurobiologi. Hän on ollut Helsingin yliopiston professori vuodesta 1994 ja Eläintieteen ja Biotieteiden laitoksen esimies vuosina 1993-1995.


title: Kai Kaila

text: Kaila syntyi lääketieteen tohtori Kauko Kalervo Kailan (s. 1920) ja Kaija Pirkko Mirjami Männistön (s. 1930) perheeseen.


title: Kai Kaila

text: Kaila oli akatemiaprofessori 1.8.1996–31.7.2006 ja tohtoriohjelman Finnish Graduate School of Neuroscience ja Doctoral Program Brain & Mind perustaja ja johtaja vuodesta 1995 alkaen. Kaila toimi Finnish Center of Excellence in Molecular and Integrative Neurosciencen varajohtajana 2008–2013. Hän oli jäsenenä Suomen Akatemian Molekulaarisen neurobiologian huippuyksikössä 1999–2005 ja Pohjoismaisen huippuyksikön Nordic Center of Excellence for Research in Water Imbalance Related Disordersissä 2008–2009. Kailalle myönnettiin vuosiksi 2014-2019 ERC Advanced Grant. Kaila on nimitetty akatemiaprofessoriksi 2016 alkaen. Kaila valittiin Suomalaisen Tiedeakatemian jäseneksi vuonna 2001.


title: Kai Kaila

text: Kaila on tutkinut hermosolujen viestinnän fysiologisia perusmekanismeja. Hänen työnsä on painottunut aivojen monitieteiseen tutkimukseen, Viikin Neurobiologian laboratoriossa käytetyt metodiikat kattavat molekyylibiologian, solujen kuvantamisen, solu- ja systeemitason sähköfysiologian. Tämän perustutkimuksen päälle rakentuu laajamittainen translationaalinen hanke, jossa saavutettua tietoa hyödynnetään uusien kliinisten menetelmien kehittämiseen erityisesti aivojen varhaiskehitykseen liittyvien häiriöiden ehkäisemiseksi ja hoitamiseksi.


title: Daytona International Speedway

text: Daytona International Speedway on moottoriurheilurata Daytona Beachissä, Floridan osavaltiossa Yhdysvalloissa. Se on avattu vuonna 1959, ja ovaaliradalla on mittaa neljä kilometriä. Yleisöä radan katsomoihin mahtuu yli 167 000 ihmistä.


title: Daytona International Speedway

text: Radan tunnetuimmat vuosittaiset kilpailut ovat NASCAR-sarjan klassikkokilpailu Daytona 500, ja urheiluautokilpailu Daytonan 24 tunnin ajo. 24 tunnin kilpailu ajetaan ovaaliradasta muokatulla versiolla, jolla on mittaa 5,73 kilometriä.


title: Daytona International Speedway

text: Pitkien suorien myötä NASCAR-kilpailuissa autojen nopeuksia joudutaan mekaanisesti rajoittamaan. Kyseistä menetelmää käytetään Daytonan lisäksi nykyään ainoastaan Talladega Superspeedwayllä, joka on toinen perinteinen ovaalirata.


title: Ensimmäinen Esran kirja

text: Ensimmäinen Esran kirja (, , ) voi tarkoittaa seuraavia:


title: Toinen Esran kirja

text: Toinen Esran kirja (, , ) voi tarkoittaa seuraavia:


title: Kolmas Esran kirja

text: Kolmas Esran kirja (, ) voi tarkoittaa seuraavia:


title: Nestejäähdytys

text: Nestejäähdytys on tavanomaisin menetelmä polttomoottorin tuottaman liikalämmön pois johtamiseen. Nestejäähdytys tunnetaan myös vesijäähdytyksenä, vaikka pelkkää vettä käytetään jäähdytysnesteenä harvoin. Ilmajäähdytykseen verrattuna nestejäähdytys vaatii moottoriin erinäisiä muutoksia, kuten vesipumpun, jäähdyttimen ja jäähdytysnestekanavat.


title: Nestejäähdytys

text: Nestejäähdytystä varten moottorin sisällä on jäähdytysnestekanavat. Moottorin ollessa kylmä kanavissa oleva neste ei kierrä, mutta moottorin lämmettyä termostaatti (venttiili) avautuu ja päästää nesteen kiertämään jäähdyttimelle. Jäähdyttimessä neste luovuttaa lämpönsä metalliripoihin, joista se siirtyy jäähdyttimen läpi kulkevaan ilmavirtaan. Ilmavirta on joko ajoviiman aiheuttama, tai tarvittaessa puhaltimella luotu. Jäähdyttimen läpi kuljettuaan jäähtynyt neste kiertää takaisin moottoriin, yleensä nesteen kierrosta vastaa pumppu, mutta on myös vapaakiertoisia järjestelmiä.


title: Nestejäähdytys

text: Henkilöautoissa jäähdytysneste kiertää myös lämmityslaitteen läpi, jossa on jäähdytintä vastaava rakenne. Lämmityslaitteen kennon läpi puhallettu ilma lämmittää ohjaamoa.


title: Nestejäähdytys

text: Koska jäähdytysjärjestelmän paine on normaalia ilmanpainetta korkeampi, voi jäähdytysnesteen lämpötila olla yli 100 °C astetta, tämän vuoksi jäähdytysnesteen täyttökorkkia avatessa tulee noudattaa varovaisuutta.


title: Hurt: The EP

text: Hurt: The EP on englantilaisen laulaja-lauluntekijä Leona Lewisin ensimmäinen EP-levy. Se julkaistiin digitaalisesti 9. joulukuuta 2011 ja julkaisijana toimi Syco Music sekä RCA Records. Lewis julkaisi EP:n täyttääkseen tyhjän tilan, joka hänen toisen studioalbuminsa ”Echo” ja kolmannen studioalbuminsa ”Glassheart” välillä oli. EP sisältää kolme cover-kappaletta, Nine Inch Nailsin ”Hurt”, Goo Goo Dollsin ”Iris” ja Counting Crowsin ”Colorblind”. Kappaleet ovat ottaneet vaikutteita rock-musiikista.


title: Hurt: The EP

text: "Hurt: The EP" sai vaihtelevaa palautetta kriitikoilta. Lewisin tulkintoja sekä kehuttiin että kritisoitiin. Eräs kriitikko kuvaili hänen laulutaitojaan ja tulkintojaan "korviahiveleviksi" ja "vangitsevan kauniiksi", kun taas jotkut olivat sitä mieltä, että kappaleet olivat liian kaavamaisia. EP sijoittui Skotlannissa sijalle 7, Iso-Britanniassa sijalle 8 ja Irlannissa sijalle 15. Lewis esitti kappaleen "Hurt" The X Factorin finaalissa ja Royal Variety-gaalassa.


title: Kaarina Kaila

text: Anna Kaarina Kaila (o.s. "Kinnunen", s. 26. marraskuuta 1941 Lauritsala) on suomalainen taidemaalari ja kuvittaja.


title: Kaarina Kaila

text: Kaila valmistui Taideteollisen oppilaitoksen graafisen taiteen osastolta vuonna 1967 ja suoritti taidegrafiikan jatko-opintoja professori Pentti Kaskipuron johdolla samassa oppilaitoksessa vuosina 1970–1972. Hänen vapaana taiteilijana tekemiään töitään oli ensimmäistä kertaa esillä Suomen Taiteilijain 76. näyttelyssä Helsingissä vuonna 1971. Samana vuonna hän piti ensimmäiset yksityisnäyttelynsä Varsovassa ja Helsingissä.


title: Kaarina Kaila

text: Kaila on osallistunut noin 50 kotimaiseen yhteisnäyttelyyn ja pitänyt 20 yksityisnäyttelyä, joissa esillä on ollut erityisesti akvarelleja ja lastenkirjojen kuvituksia sekä piirustuksia ja grafiikkaa. Hänen töitään on muun muassa Helsingin, Lahden ja Lohjan kaupunkien kokoelmissa, Kuopion ja Mikkelin taidemuseoissa sekä Slovakian valtion kokoelmissa Bratislavassa ja tokiolaisessa Chihiro Iwasaki Art Museumissa. Kaila on työskennellyt ulkomailla muun muassa Ranskassa, Puolassa ja Italiassa, jossa hän on viettänyt pitkiä aikoja Venetsian ateljeessaan.


title: Kaarina Kaila

text: Kailan ensimmäiset kuvitukset lastenkirjassa olivat Marja-Leena Mikkolan teoksessa "Anni Manninen". Niistä myönnettiin Rudolf Koivu -säätiön kunniamaininta. Hän on kuvittanut myös Mikkolan teoksen "Lumijoutsen", josta sai Rudolf Koivu -palkinnon vuonna 1979. Lisäksi Kaila on kuvittanut Hannu Mäkelän teoksia ja H. C. Andersenin ja Grimmin satuja. Vuonna 1985 hänen satukirjakuvituksestaan "Pieni merenneito ja muita Andersenin satuja" julkaistiin postimerkki Tšekkoslovakiassa.


title: Kaarina Kaila

text: Kaila sai kuvituksistaan Rudolf Koivu -palkinnon myös vuosina 1981 ja 1985, josta jälkimmäisen pitkäaikaisesta lasten ja nuorten hyväksi tehdystä työstä. Kailan luottamustehtäviä ovat olleen muun muassa Taiteen keskustoimikunnan lastenkulttuurijaoston asiantuntijajäsenyys (1987–1991) ja Suomen nuortenkirjaneuvoston (nyk. IBBY Finland) juryn jäsenyys vuosina 1992–1994. Hän on ollut Taidemaalariliiton jäsen vuodesta 1973. Vuonna 2005 hänelle myönnettiin valtion taiteilijaeläke.


title: Kaljukotinga

text: Kaljukotinga ("Gymnoderus foetidus") on kotingojen heimoon kuuluva varpuslintu.


title: Kaljukotinga

text: Kaljukotingaa tavataan laajalla alueella Etelä-Amerikan pohjoisosissa. Sitä on kuvattu melko yleiseksi, mutta sen kannankehitys on laskeva. Lajin ei kuitnekaan uskota olevan vaarassa, ja se on luokiteltu elinvoimaiseksi.


title: Brita Flander

text: Brita Maria Flander (ent. Sirén, s. 17. joulukuuta 1957 Vaasa) on suomalainen muotoilija. Muotoilijana Flander tunnetaan etenkin lasiesineistään ja valaisimistaan.


title: Brita Flander

text: Flander opiskeli teollista muotoilua ja valmistui taiteiden kandidaatiksi 1989. Hän työskenteli vuosina 1982–1984 Sisustustoimisto Carita Holthoerissa ja sen jälkeen freelancerina. 1980-luvulta hän on suunnitellut tuotteita muun muassa Skannolle, Artekille, Innojokille, Marimekolle ja Hackman-Iittalalle.


title: Brita Flander

text: Vuodesta 1987 Flander on osallistunut yhteisnäyttelyihin Euroopassa ja Pohjois-Amerikassa. Hänen töitään on muun muassa Suomen kansallismuseon, Designmuseon ja Suomen lasimuseon kokoelmissa. Ulkomaisista museoista hänen töitään ovat kokoelmiinsa ottaneet Pariisin Musée des Arts Decoratifs de Louvre, espanjalainen Fundacion Nacional del Vidrio, tšekkiläinen Crystalex sekä Corning-lasimuseo Yhdysvalloissa.


title: Brita Flander

text: Flander on tehnyt myös uniikkeja lasiteoksia, joihin kuuluu Helsingin Stockmannin lasikaton alle ripustettu 8×20 metrin kokoinen "Iris". Tilausteoksia on syntynyt myös Ingvar Kamprad Designcentrumiin Lundin yliopistoon, tasavallan presidentin virka-asuntoon Mäntyniemessä, Sammonlahden kirkkoon Lappeenrannassa sekä Oulun tuomiokirkkoon.


title: Brita Flander

text: Brita Flanderin aviomies on ravivalmentaja Erik Skutnabb. Flander on itsekin ajanut muutamia ravilähtöjä vuodessa, ja perheellä on oma hevostalli Kärkölässä.


title: Lepinkäiskotinga

text: Lepinkäiskotinga ("Laniisoma elegans") on tityrojen heimoon kuuluva varpuslintu.


title: Lepinkäiskotinga

text: Lepinkäiskotingaa tavataan Brasilian rannikkosademetsissä Bahiasta São Paulaan ja Paranáan. Lajin kokonaismäärää ei tunneta, mutta sen määrän arvioidaan laskevan nopeasti elinympäristöjen tuhoutumisen takia, minkä takia laji luokitellaan silmälläpidettäväksi.


title: Lepinkäiskotinga

text: Lepinkäiskotinga elää ikivihreissä metsissä pääasiassa 400–1 800 metrin korkeudella merenpinnasta.


title: Lepinkäiskotinga

text: Lepinkäiskotinga käyttää ravinnokseen pääasiassa pieniä hyönteisiä, mutta myös hedelmiä.


title: Martti Kaila (tekniikan tutkija)

text: Martti Mikael Kaila (s. 24. helmikuuta 1933 Helsinki) on suomalainen tekniikan tutkija. Hän on ollut Teknillisen korkeakoulun lujuusopin professori 1976–1986 ja teollisuustalouden professori 1986 alkaen. Hän on tutkinut tuotantotaloutta ja teknillistä mekaniikkaa.


title: Munkkikotinga

text: Munkkikotinga ("Querula purpurata") on kotingojen heimoon kuuluva varpuslintu.


title: Munkkikotinga

text: Munkkikotingaa tavataan Keski-Amerikassa ja Etelä-Amerikan pohjoisosissa. Sitä on kuvattu melko yleiseksi ja se on luokiteltu elinvoimaiseksi.


title: Mustapääkotinga

text: Mustapääkotinga ("Conioptilon mcilhennyi") on kotingojen heimoon kuuluva varpuslintu.


title: Mustapääkotinga

text: Mustapääkotingaa tavataan Boliviassa, Brasiliassa ja Perussa. Sitä on kuvattu melko yleiseksi, mutta laikuttaisesti esiintyväksi. Lajin kannankehitys on vakaa, ja se on luokiteltu elinvoimaiseksi.


title: Mihail Svešnikov

text: Mihail Olegovitš Svešnikov (, s. 13. marraskuuta 1973 Karpinsk, Neuvostoliitto) on venäläinen tukimiehenä pelaava jääpalloilija, joka edustaa Moskovan Dynamoa.


title: Mihail Svešnikov

text: Seurajoukkueissa


title: Mihail Svešnikov

text: Maajoukkueessa


title: Mihail Svešnikov

text: Henkilökohtaisesti


title: Oranokka

text: Oranokka ("Oxyruncus cristatus") on varpuslintu. Oranokan taksonomia on ositain epäselvä ja se on välillä sijoitettu kotingojen heimoon, toisinaan tityroihin ja toisinaan omaan heimoonsa oranokat Oxyruncidae.


title: Oranokka

text: Oranokkaa tavataan laikuttaisesti Keski-Amerikassa ja Etelä-Amerikan pohjois- ja keskiosissa. Lajin levinneisyysalue on kuitenkin laaja, eikä oranokan uskota olevan vaarassa. Laji on luokiteltu elinvoimaiseksi.


title: Noah Hoffman

text: Noah Hoffman (s. 1. elokuuta 1989 Evergreen) on yhdysvaltalainen uransa lopettanut maastohiihtäjä.


title: Noah Hoffman

text: Alle 23-vuotiaiden MM-kilpailuissa Erzurumissa 2012 Hoffman saavutti hopeaa 15 kilometrin perinteisen hiihtotavan kilpailussa. Olympialaisiin hän on osallistunut 2014 ja aikuisten MM-kilpailuihin kolmesti, vuosina 2011, 2013 ja 2015, parhaimpana henkilökohtaisena sijoituksena 15:s sija 15 kilometrin vapaan hiihtotavan kilpailussa Val di Fiemmessä 2013.


title: Noah Hoffman

text: Hoffman kilpaili maastohiihdon maailmancupissa ensimmäisen kerran Vancouverissa tammikuussa 2009 sijoittuen 30 kilometrin yhdistelmäkilpailussa 25:nneksi. Hänen paras sijoituksensa maailmancupissa on kahdeksas sija Canmoren 30 kilometrin yhdistelmäkilpailusta joulukuussa 2012. Joulukuussa 2013 Hoffman oli nopein Rukan maailmancupin avaustapahtumaan kuuluneessa 15 kilometrin vapaan hiihtotavan kilpailussa. Tour de Skillä 2013–2014 hän oli 35 kilometrin vapaan hiihtotavan takaa-ajoetapin osuusajoissa nopein.


title: Noah Hoffman

text: Hoffman lopetti uransa maastohiihtäjänä keväälä 2018.


title: Sini Strander

text: Sini Strander on suomalainen pesäpalloilija, joka edustaa Superpesiksessä pelaavaa Rauman Lukkoa. Strander on edustanut Lukkoa ja sen edeltäjää Rauman Feraa koko vuonna 2007 alkaneen Superpesisuransa ajan. Strander on ulkopelipaikaltaan sieppari. Strander on pelannut Superpesiksen runkosarjassa vuodesta 2007 alkaen 151 ottelua, joissa hän on lyönyt 56 ja tuonut 30 juoksua sekä kerännyt 385 kärkilyöntiä. Pudotuspeleissä hän on pelannut 31 ottelua, joissa hän lyönyt neljä ja tuonut yhdeksän juoksua sekä kerännyt 75 kärkilyöntiä.


title: Kihlaero

text: Kihlaero tarkoitti Suomessa vuoden 1929 avioliittolain mukaan kihlauksen purkautumista. Kihlauksen purkautumisella oli aiemmin vaikutusta kihlakumppaneiden välisiin oikeussuhteisiin.


title: Kihlaero

text: Kihlauksen purkautumisesta oli aiemmin säännökset vuoden 1929 avioliittolaissa, sen 7–9 §:ssä. Nämä säännökset kumottiin vuonna 1987 avioliittolakiin tehtyjen muutosten yhteydessä.


title: Kihlaero

text: Kihlauksen purkautumisesta – riippumatta siitä tapahtuiko tämä yhteisellä sopimuksella tai yksipuolisesti – johtui, että kummallakin kihlakumppaneilla oli oikeus saada takaisin ne lahjat, jotka hän kihlauksen vuoksi oli antanut kihlatulleen. Jos jompikumpi kihlakumppaneista kuoli, sai eloonjäänyt osapuoli takaisin toiselle antamansa lahjat, mutta hän oli oikeutettu pitämään, mitä oli itse saanut kuolleelta kihlakumppaniltaan. Jos saatu lahja ei ollut enää tallella, oikeuden harkintaan jäi, oliko sen arvo korvattava.


title: Kihlaero

text: Kihlakumppani, joka ilman pätevää aihetta oli (yksipuolisesti) purkanut kihlauksen, voitiin, silloin kun tämä harkittiin kohtuulliseksi, velvoittaa suorittamaan kihlatulleen taikka tämän vanhemmille tai muulle henkilölle korvausta siitä vahingosta, mikä näille oli koitunut niistä toimenpiteistä, joihin he olivat ryhtyneet kihlauksen johdosta tai aiottua avioliittoa varten.


title: Kihlaero

text: Jos kihlauksen purkamiseen oli pätevä aihe, joka oli luettava jommankumman kihlakumppanin syyksi, oli syypää korvausvelvollinen samalla tavoin kuin se, joka oli purkanut kihlauksen aiheetta.


title: Kihlaero

text: Jos kihlaus purettiin pätevästä aiheesta, jota ei voitu lukea kummankaan kihlakumppanin syyksi, voitiin toinen heistä, jos erittäin painavia syitä katsottiin olevan, velvoittaa osaksi korvaamaan vahinko.


title: Kihlaero

text: Jos mies oli maannut kihlattunsa ja kihlaus sen jälkeen – yhteisellä sopimuksella tai yksipuolisesti – purettiin, oli mies velvollinen suorittamaan kihlatulleen kohtuullisen hyvityksen, jollei nainen ollut syypää kihlauksen purkautumiseen.


title: Kihlaero

text: Jos kihlaus, sen jälkeen kun mies oli maannut kihlattunsa, purkautui miehen kuoleman johdosta, voitiin naiselle, silloin kun siihen katsottiin olevan erityistä aihetta, määrätä suoritettavaksi sellainen hyvitys, joka ei kuitenkaan saanut olla enempää kuin mikä vastasi puolta miehen jäämistön säästöstä.


title: Kihlaero

text: Kanne lahjojen takaisinsaamisesta sekä hyvityksestä ja muusta vahingonkorvauksesta kihlauksen purkautumisen johdosta oli tehtävä kuuden kuukauden kuluessa siitä, kun kihlaus oli purkautunut.


title: Elena Hight

text: Elena Hight (s. 17. elokuuta 1989 Kauai, Havaiji) on yhdysvaltalainen lumilautailija.


title: Elena Hight

text: Hight kilpaili lumilautailun maailmancupissa ensimmäisen kerran Saas-Feessä lokakuussa 2004 sijoittuen half-pipessa 12:nneksi. Parhaimmillaan hän on sijoittunut maailmancupissa kolmanneksi La Molinan half-pipessa maaliskuussa 2009. Whistlerin MM-kilpailuissa 2005 Hight sijoittui half-pipessa 19:nneksi. Torinon olympialaisissa 2006 hän oli half-pipessa kuudes Vancouverin olympialaisissa 2010 kymmenes.


title: Tuula Falk

text: Tuula Sinikka Falk (o.s. Hänninen, s. 29. maaliskuuta 1957 Helsinki) on suomalainen sisustusarkkitehti ja huonekalumuotoilija, joka on 1980-luvun puolivälistä saakka asunut Ruotsissa.


title: Tuula Falk

text: Falk opiskeli Göteborgin yliopiston muotoilu- ja taideteollisuuskorkeakoulussa 1977–1979 ja valmistui sisustusarkkitehdiksi Helsingin Taideteollisesta korkeakoulusta 1984.


title: Tuula Falk

text: Tuula Falk on suunnitellut huonekaluja etenkin puusta monille suomalaisyrityksille kuten Rintala Meuble, Piiroinen Oy ja Peltola Oy. Hänet valittiin vuonna 1996 Suomessa vuoden huonekalusuunnittelijaksi.


title: Tuula Falk

text: Falkin vanhemmat ovat sisustusarkkitehti Olavi Hänninen ja tekstiilitaiteilija Airi Snellman-Hänninen. Hänen puolisonsa on ruotsalainen arkkitehti Anders Falk, ja avioparilla on Ruotsissa yhteinen toimisto, Falk Arkitekter Ab.


title: Ilkka Mäntylä

text: Ilkka Mäntylä (s. 1939 – k. 2000) oli historioitsija, historian dosentti ja vuodesta 1997 Turun yliopiston Suomen historian apulaisprofessori. Hän tutki erityisesti 1700-luvun historiaa, esimerkiksi kaupunkien hallintoa.


title: Ilkka Mäntylä

text: Teoksia:


title: Korko- ja osinkovero

text: Korko- ja osinkovero oli Suomessa ulkomaalaisille määrätty vero, jota perittiin 1920-luvulla.


title: Kova makuusija

text: Kova makuusija oli aikaisemmin Suomessa käytetty ruumiillinen lisärangaistus eräille vangeille.


title: Kova makuusija

text: Kun elinkautiseen kuritushuoneeseen tuomittu vanki oli tehnyt sellaisen rikoksen, jota ei voinut sakkorangaistuksella sovittaa, oli tuomioistuin oikeutettu koventamaan hänen rangaistustaan "kovalla makuusijalla" korkeintaan 30 vuorokaudeksi.


title: Olli Kaila

text: Olli Benjamin Kaila (24. helmikuuta 1918 Helsinki – 23. huhtikuuta 2014 Helsinki) oli suomalainen diplomaatti ja pankinjohtaja. Kaila toimi suurlähettiläänä Kööpenhaminassa 1959–1961 ja Suomen pysyvässä YK edustustossa Genevessä 1961–1962. Hän oli Kansallis-Osake-Pankin johtokunnan jäsen 1962–1983 ja pääjohtajan varamies vuodesta 1975.


title: Olli Kaila

text: Kaila suoritti ylemmän oikeustutkinnon 1943 ja sai varatuomarin arvon 1946.


title: Olli Kaila

text: Hänen isänsä oli Eino Kaila.


title: Martin Skaroupka

text:
Martin ”Marthus” Skaroupka (s. 20. tammikuuta 1981 Moravia, Tšekki) on muusikko ja rumpali. Skaroupka tunnetaan nykyään Cradle of Filthin rumpalina. Skaroupka on ollut aktiivisena rumpalina vuodesta 1996 lähtien. Skaroupkan rumpusetti koostuu Pearl-merkkisistä rummuista, Sabian-merkkisistä symbaaleista ja Vic Firth -merkkisistä kapuloista. Skaroupka on maininnut idoleikseen muun muassa King Diamondin, Mike Oldfieldin, Neil Peartin ja Mikkey Deen.
Marthus soittaa usein blast beatilla ja käyttää suuria määriä tuplabasaria. Marthus tunnetaan lähinnä hänen erinomaisesta tuplabasari artikulaatiosta, nopeudesta, kokonaisuudesta soittamisessa, sekä luovuudesta.


title: Erkki Markkanen

text: Erkki Markkanen (s. 1941, k. 17. syyskuuta 1994) oli historioitsija ja Joensuun yliopiston Suomen historian apulaisprofessori. Hän tutki erityisesti taloushistoriaa.


title: Perttu Mentula

text: Perttu Mentula (5. maaliskuuta 1936 Lappeenranta – 15. tammikuuta 2009 Helsinki) oli suomalainen sisustusarkkitehti sekä muun muassa huonekalujen ja tekstiilien muotoilija.


title: Perttu Mentula

text: Mentula opiskeli Ateneumin iltakoulun yleisellä osastolla ja jatkoi sitten Taideteollisessa oppilaitoksessa, josta valmistui sisustusarkkitehdiksi 1960. Opiskeluajasta lähtien Mentula työskenteli muun muassa Antti Nurmesniemen, Timo Sarpanevan ja Toivo Korhosen toimistoissa, kunnes perusti oman studionsa. Hän teki uransa aikana teollisen muotoilun ohella graafista suunnittelua ja näyttelysuunnittelua. Mentula oli 1960-luvulla merkittävimpiä suomalaisia muovihuonekalujen muotoilijoita ja suunnitteli 1970-luvulla monia painokangaskuoseja Tampellalle. Hän myös opetti taideoppilaitoksissa Suomessa ja ulkomailla, etenkin Italiassa.


title: St. Charles Chill

text:
St. Charles Chill oli yhdysvaltalainen jääkiekkoseura, joka oli kotoisin St. Charlesista Missourista. Se pelasi CHL-liigassa.
St. Charles Chill toimi NHL-seura St. Louis Bluesin sekä AHL-seura Chicago Wolvesin farmijoukkueena.


title: St. Charles Chill

text: Joukkue perustettiin vuonna 2002 Laredossa, Texasissa nimellä "Laredo Bucks". Joukkue laittoi toimintansa jäähän kauden 2011–2012 jälkeen. Vuonna 2013 joukkue ostettiin ja se siirrettiin St. Charlesiin ja nimettiin uudelleen. St. Charles Chill pelasi vain kauden 2013–2014, jonka jälkeen sen toiminta lopetettiin.


title: Elina Puhakainen

text: Hanna Elina Puhakainen, o. s. "Hoikka" (17. elokuuta 1915 Uukuniemi – 8. tammikuuta 1996 Mikkeli) oli suomalainen pakinoitsija ja lasten- ja nuortenkirjailija.


title: Elina Puhakainen

text: Puhakaisen isä oli opettaja Väinö Hoikka. Hän kävi keskikoulun ja kansanopiston ja toimi sitten vuodesta 1938 lähtien sijaisopettajana muun muassa Juvalla, Puumalassa sekä Mikkelissä. Puhakainen toimi myös vakuutusvirkailijana ja hän oli Parikanniemen orpokodin johtajanakin. Hän osallistui Kotikasvatusyhdistyksen toimintaan ja oli mukana Mikkelin kunnallispolitiikassa.


title: Elina Puhakainen

text: Puhakainen kirjoitti kolme nuortenromaania ja useita näytelmiä. Lisäksi hän kirjoitti lehtiartikkeleita ja pakinoita muun muassa Länsi-Savo-, Yhteishyvä- ja Kotimaa-lehtiin.


title: Elina Puhakainen

text: Elina Puhakainen oli naimisissa vuodesta 1938 Eino Puhakaisen kanssa. Heillä oli viisi lasta.


title: ASKfm

text: ASKfm on yhteisöpalvelu, jossa käyttäjät voivat kysyä kysymyksiä toisilta käyttäjiltä anonyyminä tai nimellä. Sivuston perustivat Latviassa venäläisveljekset Mark Terebin ja Ilja Terebin vuonna 2011. Kesäkuussa 2013 palvelulla oli 65 miljoonaa käyttäjää.


title: ASKfm

text: Useiden nuorten arvellaan tehneen itsemurhan, koska heitä on kiusattu sivustolla. Kiusaaminen sivustolla voi vaikuttaa monen nuoren elämään negatiivisesti. Kiusaaminen on yleensä nimittelyä sekä esimerkiksi ulkonäön haukkumista.


title: Kahului

text: Kahului on 26 337 asukkaan kaupunki Mauin saarella, Havaijilla, Yhdysvalloissa. Kahuluilla sijaitsee Mauin tärkein lentokenttä, Kahuluin lentoasema, syvä satama, kevytteollisuutta ja ostoskeskuksia.


title: Kahaani

text: Kahaani (suomeksi ”Tarina”) on vuonna 2012 ilmestynyt intialainen hindinkielinen jännityselokuva, jonka on ohjannut Sujoy Ghosh. Vidya Balan näyttelee raskaana olevaa Vidya Bagchia, joka etsii kadonnutta aviomiestään Kalkutasta Durga Pujan aikaan.


title: Kahaani

text: Elokuva tehtiin pienellä 80 miljoonan rupian budjetilla. Se sisältää useita viittauksia Satyajit Rayn elokuviin, kuten "Yksinäinen nainen" (1964) ja "Päiviä ja öitä metsässä" (1970).


title: Kahaani

text: "Kahaani" sai ensi-iltansa 9. maaliskuuta 2012. Kriitikot kehuivat käsikirjoitusta, kuvausta ja pääosanäyttelijöiden suorituksia. Elokuvan saatua hyviä arvosteluja sekä kriitikoilta että yleisöltä, se nousi hitaan alun jälkeen menestykseksi. Se voitti useita palkintoja, mukaan lukien kolme National Film Awards -palkintoa ja viisi Filmfare Awards -palkintoa, muun muassa parhaasta ohjauksesta ja naispääosasta. "Kahaani" esitettiin Suomessa Season Film Festival -elokuvafestivaaleilla vuonna 2013.


title: Kahaani

text: "Kahaanin" teluguksi kuvattu uudelleenfilmatisointi "Anaamika" ja sen tamiliksi dubattu versio "Nee Enge En Anbe" saivat ensi-iltansa vuonna 2014. Elokuvan ohjasi Sekhar Kammula ja pääroolia näytteli Nayantara.


title: Satu Montanari

text: Satu Maarit Montanari (s. 26. joulukuuta 1956 Heinola) on suomalainen tekstiilitaiteilija.


title: Satu Montanari

text: Montanari valmistui Taideteollisesta korkeakoulusta 1981 ja sai työpaikan Marimekosta. Siellä hän suunnitteli yhtiölle uudenlaisia näyttäviä kuoseja, jotka saivat huomiota kansainvälisessä lehdistössä. Montanari muutti Italiaan, jossa työskenteli kymmenisen vuotta suunnitellen sisustustekstiilejä ammattikäyttöön yhteistyössä arkkitehtien kanssa johtaville sisustustekstiilien valmistajille. Hän on Marimekon jälkeen suunnitellut tekstiilejä muun muassa tanskalaiselle Kvadratille.


title: Satu Montanari

text: Kesällä 2010 Montanarin synnyin- ja asuinkaupungin Heinolan taidemuseossa järjestettiin hänen sisustustekstiiliensä takautuva näyttely.


title: Tulsa Oilers

text: Tulsa Oilers on yhdysvaltalainen jääkiekkoseura Tulsasta, Oklahomasta. Se pelaa ECHL-liigaa. Suomalaisista Markus Mattsson ja Mikko Leinonen ovat edustaneet seuraa.


title: Tulsa Oilers

text: "(Tilanne 4. tammikuuta 2019)"


title: Anna-Lea Tiilikainen

text: Anna-Lea Tiilikainen (s. 10. elokuuta 1915 Viipuri) on suomalainen kirjailija.


title: Valdo Randpere

text: Valdo Randpere (s. 4. helmikuuta 1958 Tallinna) on virolainen poliitikko, muusikko ja liikemies. Hän valmistui Tarton yliopiston oikeustieteellisestä tiedekunnasta 1982 ja toimi 1980-luvulla Neuvosto-Viron apulaisoikeusministerinä. Vuonna 1984 hän loikkasi vaimonsa Leila Millerin kanssa Ruotsiin. Tämä tapahtui Kotkan meripäivillä, josta suomalainen avustaja kuljetti pariskunnan ruotsinlaivalle. Heidän yksivuotias tyttärensä Kaisa Randpere joutui eroon vanhemmistaan, ja Neuvostoliitto vapautti lapsen vasta monivuotisen protestoinnin jälkeen.


title: Valdo Randpere

text: Vuonna 1998 Randpere palasi Viroon ja on toiminut IBM:n maajohtajana. Hän on osallistunut vuodesta 2009 Viron reformipuolueen toimintaan Tallinnan kaupunginvaltuuston jäsenenä ja syksyn 2013 ehdokkaana Tallinnan pormestarinvaalissa. Hän on esiintynyt laulajana suosituissa television musiikkiohjelmissa.


title: Wichita Thunder

text: Wichita Thunder on yhdysvaltalainen jääkiekkoseura, joka on kotoisin Wichitasta Kansasista. Se pelaa ECHL-liigaa. Suomalaisista Kristian Antila ja Tomi Räisänen ovat edustaneet seuraa.


title: Wichita Thunder

text: "(Tilanne 1. helmikuuta 2019)"


title: Olavi Turunen

text: Pietari Olavi Turunen (s. 10. elokuuta 1915 Viipuri) on suomalainen kirjailija. Hän käytti myös kirjailijanimiä Olavi Inari ja Olavi Inari-Turunen.


title: Olavi Turunen

text: Turunen on kirjoittanut yhden romaanin ja lisäksi radiokuunnelmia ja tv-näytelmiä. Turusen romaanin "Yhdeksäntoista päivää" tapahtumat sijoittuivat vuoden 1956 yleislakon päiviin.


title: Olavi Turunen

text: Nimellä "Olavi Inari":


title: Kirjankaupittelija

text: Kirjankaupittelija oli aiemmin Suomessa henkilö, joka kulki talosta taloon ja tarjosi kaupaksi painotuotteita ja joka piti tätä toimea ammattinaan.


title: Kirjankaupittelija

text: Kirjankaupittelua oli oikeutettu harjoittamaan jokainen kansalaisluottamusta nauttiva Suomen kansalainen sen jälkeen, kun hän oli tehnyt tästä ilmoituksen kaupungissa maistraatille ja maalla kruununvoudille. Kirjankaupittelijana ei pidetty sitä, joka elinkeinonaan piti sanomalehtien ja ilmoituslehtisten kanniskelua ja julkipanoa.


title: Kirjankaupittelija

text: Kirjankaupittelijan ammatin harjoittaminen ilman siitä tehtyä ilmoitusta oli laitonta.


title: Osmo Kaila

text: Osmo Ilmari Kaila (11. toukokuuta 1916 Helsinki – 3. kesäkuuta 1991 Helsinki) oli suomalainen šakkimestari, ristikonlaatija ja toimittaja. Hän opiskeli oikeustiedettä Helsingin yliopistossa, mutta sota keskeytti opinnot. Kaila oli šakin kansainvälinen mestari vuonna 1952 ja šakin Suomen-mestari 1939–1945 sekä 1954. Hän voitti myös Pohjoismaiden mestaruuden 1946. Vielä vuonna 1990 hänestä tuli tehtäväšakin kansainvälinen FIDE-mestari. Hän oli kansainvälinen šakkituomari vuodesta 1956 ja kansainvälinen tehtäväšakkituomari vuodesta 1958.


title: Osmo Kaila

text: Kaila kirjoitti šakista vuosikymmenien ajan muun muassa "Helsingin Sanomiin", "Ilta-Sanomiin" ja "Suomen Sosialidemokraattiin". Hän kirjoitti useita šakkioppaita.


title: Osmo Kaila

text: Osmo Kaila laati ensimmäisen suomalaisen kuvaristikon. Se julkaistiin "Helsingin Sanomissa" 20.3.1955.


title: Craig Parker

text: Craig Parker (s. 12. marraskuuta 1970 Suva, Fidži) on uusiseelantilainen näyttelijä. Hänen merkittävimpiin elokuvarooleihinsa kuulunee Haldir, jota hän esitti elokuvissa "" ja "". Televisiosarjoissa hän on esittänyt muun muassa Darken Rahlia "Totuuden miekassa", Gaius Claudius Glaberia "Spartacuksessa" sekä useita eri rooleja "Xenassa". Parker on toiminut myös ääninäyttelijänä esimerkiksi "Power Rangersissa".


title: Scott Lipsky

text: Scott Lipsky (s. 14. elokuuta 1981 Merrick, New York) on yhdysvaltalainen tennispelaaja. Hän on ollut parhaimmillaan kaksinpelissä ATP-listan sijalla 315 maaliskuussa 2006 ja nelinpelissä sijalla 21 kesäkuussa 2013. Hän on voittanut urallaan kymmenen ATP-turnausta nelinpelissä.


title: Scott Lipsky

text: Lipskyn isoisä Jack Sherry oli menestynyt pöytätennispelaaja, joka oli lajissa parhaimmillaan maailman toiseksi paras.


title: Raimo Nikkanen

text: Raimo Antero Nikkanen (s. 18. joulukuuta 1946 Turku) on suomalainen muotoilija, Aalto-yliopiston taiteiden ja suunnittelun korkeakoulun professori ja teollisen muotoilun koulutusohjelman johtaja.


title: Raimo Nikkanen

text: Nikkanen valmistui teolliseksi muotoilijaksi Taideteollisesta oppilaitoksesta 1972 ja suoritti Englannissa loppututkinnon ergonomiassa, jonka oppeja hän on soveltanut tuotekehittäjänä ja teollisena muotoilijana. Muotoilukonsultoinnin ohella Nikkanen toimi Taideteollisen korkeakoulun tuntiopettajana ja myöhemmin apulaisprofessorina ja professorina.


title: Raimo Nikkanen

text: Vuonna 1993 Nikkanen palkittiin Vuoden teollisen muotoilijan palkinnolla, perusteena erityisesti hänen opettajanuransa.


title: Raimo Nikkanen

text: Vuosina 1981–1993 Nikkanen toimi perustamansa Ergoplan Oy:n toimitusjohtajana. Yrityksensä kautta Nikkanen oli mukana muun muassa ammattielektroniikan, sairaalatekniikan (Datex, Palomex ym.), suurkeittiökalusteiden (Metos), kodinkoneiden (Helkama Forste) ja kalustejärjestelmien (GWS) kehittämisessä.


title: Hannu Harkola

text: Hannu Harkola (s. 21. syyskuuta 1944) on suomalainen šakkitehtävien laatija, šakinpelaaja, šakin järjestömies, toimittaja ja kirjailija. Hän toimi Suomen Tehtäväniekkojen puheenjohtajana 1971-2001.


title: Hannu Harkola

text: Hannu Harkola oppi šakin säännöt jo nuorena. Hänestä kehittyi lupaava pelaaja. Hän voitti 1961 nuorten Suomen mestaruuden. Sittemmin ammatilliset velvollisuudet katkaisivat lupaavasti alkaneen peliuran. Elämäntyönsä Harkola teki matemaatikkona pankkialalla. Pelišakin sijaan hän keskittyi tehtäväšakin harrastamiseen. Ura laatijana alkoi 1960-luvulla. Hän on laatinut pääasiassa apumattitehtäviä, mutta myös joitakin šakkimatemaattisia tehtäviä ja erilaisia symbolisia tehtäviä. Harkolan tehtävätuotanto ei ole kovin runsas, vaan hän on laatijana kiinnittänyt enemmän huomiota tehtävien huolelliseen viimeistelyyn.


title: Hannu Harkola

text:
Ratkaisu:
1. Lxa2! b1D 2. Txb1#
Esimerkkitehtävä edustaa symbolisia shakkitehtäviä. Tehtävän alkuasema muodostaa kirjaimen ’F’ ja loppuasema kirjaimen ’L’. Felix Laitinen (1900–1972) oli aikanaan monipuolinen šakkivaikuttaja. Hän toimi mm. Suomen Shakkiliiton taloudenhoitajana 1951-1965.
Laadintauran kautta Harkola pääsi kosketukseen Suomen kotimaisen tehtäväšakkiyhdistyksen (Suomen Tehtäväniekat) toimintaan. Hän on vuosien mittaan toiminut mm. useiden laadintakilpailujen tuomarina. Hänet valittiin ST:n puheenjohtajaksi 1971 ja hän jatkoi tehtävässä vuoteen 2001 asti. Puheenjohtajuuden ohella hän toimitti yhdistyksen jäsenlehteä vuosina 1971–1991. Lehti tunnettiin tuolloin nimellä Suomen Tehtäväniekat, mutta nykyisin sen nimi on Tehtäväniekka. Hän edusti järjestöä Suomen Keskusshakkiliiton (SKSL) edustajistossa 1971–1993. Tämän jälkeen toimi vielä 1993–2001 edustajana SKSL:n kerhojen kokouksessa.


title: Hannu Harkola

text: Kotimaisten järjestöjen ohella Harkola on toiminut erilaisissa kansainvälisissä tehtävissä maailman tehtäväšakillisessa järjestössä. Aluksi se oli maailman šakkiliitto FIDE:n alainen tehtäväšakin pysyvä toimikunta (Permanent Commission for Chess Compositions, PCCC). Harkola toimi sen 1. varapresidenttinä 1994–1998. Nykyisin organisaatio on itsenäinen järjestö ja tunnetaan nimellä "World Federation for Chess Compositions" (WFCC). Harkola on toiminut sen 1. varapresidenttinä vuodesta 2002 lähtien. Hän toimi myös pitkään (1999–2012) järjestön verkkosivujen ylläpitäjänä.


title: Hannu Harkola

text: Tehtäväšakin ohella Harkola on innokas suunnistaja. Hän on osallistunut Jukolan viestiin 30 kertaa, useimmiten helsinkiläisen Kalevan Poikien joukkueessa .


title: Hannu Harkola

text: Harkola on saanut toiminnastaan erilaisia kunnianosoituksia. Laadinnallisista ansioista Hannu Harkolalle myönnettiin 1999 kansallisen tehtävämestarin arvonimi. Sen lisäksi hän on saanut kansallisen tehtävätuomarin arvon 1995 pätevyysalueena apumattitehtävät. Pitkäaikaisesta toiminnastaan ST:n tehtävissä Harkola sai ST:n kultaisen ansiomerkin 2004. Samana vuonna hänelle myönnettiin myös šakin kultainen ansiomerkki. WFCC myönsi hänelle vuonna 2015 tehtäväshakin kunniamestarin (Honorary Master of Chess Composition) arvon.


title: Hannu Harkola

text: Suomen Tehtäväniekat on vuodesta 1960 lähtien vuosittain myöntänyt vuoden ajaksi erityisen ansioituneelle tehtäväniekalle kunniakiertopalkinnon. Palkinto myönnettiin 1976 Harkolalle.


title: Hannu Harkola

text: Harkola on kirjoittanut useita ST:n julkaisuja. Hänen käsialaansa ovat myös monet maailman tehtäväšakin järjestön (WFCC) julkaisuista. Näistä viimeisin on kansainvälisiä valiotehtäviä esittelevien FIDE-albumien tehtävien tilastotiedoista laadittu hakemisto, joka julkaistiin elokuussa 2013. Sen lisäksi hän on kirjoittanut muita tehtäväšakkia käsitteleviä teoksia. Uutta tekniikkaa on elektroninen tehtäväshakkikirja "Ruutuja elämän täydeltä", 2016.


title: Hannu Harkola

text: Teoksia:


title: Portmarnock

text: Portmarnock on Irlannin itärannikolla oleva kylä. Se on kuuluisa rannastaan, jota kutsutaan nimellä "The Velvet Strand", sekä mahdollisuudesta pelata golfia maailmanluokan links-kentällä. Kylä sijaitsee noin 15 kilometriä Dublinista pohjoiseen.


title: Portmarnock

text: Portmarnockissa tehtiin ilmailun historiaa 24. kesäkuuta 1930, kun australialainen Charles Kingsford Smith ryhmineen nousi koneellaan rantahietikolta lentäen yli Atlantin Newfoundlandin kautta New Yorkiin. Tämä oli viimeinen osuus heidän maailmanympärilennosta. Rannalla on tapahtumasta muistomerkki, joka on nimetty heidän lentokoneensa, "The Southern Cross", mukaan. Muistomerkkiin on merkitty lentoreitti.


title: Charles Kingsford Smith

text: Sir Charles Kingsford Smith (9. helmikuuta 1897 – 8. marraskuuta 1935) oli australialainen lentäjä ja ilmailualan edelläkävijä.


title: Charles Kingsford Smith

text: Kingsford Smith liittyi nuorena armeijaan ja osallistui ensimmäisessä maailmansotaan palkittuna lentäjänä Kuninkaallisissa lentojoukoissa. Armeijan jälkeen hän oli useita vuosia Hollywoodissa stunt-lentäjänä. Palattuaan Australiaan hän oli australialaisessa lentoyhtiössä lentäjänä.


title: Charles Kingsford Smith

text: Vuonna 1926 Kingsford Smith osti Fokker F.VII:n ja antoi sille nimen "The Southern Cross". Tällä koneella hän lensi useita ennätyksiä, kuten ylitti ensimmäisenä Tyynen valtameren. Vuonna 1935 hän katosi koneineen Myanmarissa (tuolloinen Burma) matkalla Englannista Australiaan.


title: Käräjäkapat

text: Käräjäkapat eli käräjäjyvät oli Ruotsissa ja Suomessa aiemmin kannettu vero. Käräjäkapat lakkautettiin Suomessa vuonna 1924.


title: Käräjäkapat

text: Käräjäkapat oli henkilökohtaista laatua oleva vero, joka johti alkunsa maalaisväestöllä jo ikivanhoina aikoina olleesta velvollisuudesta suorittaa kustannukset tuomarin ja lautamiesten olosta käräjillä.


title: Käräjäkapat

text: Veroa maksettiin neljä kappaa viljaa jokaiselta maalla olevalta itsenäiseltä ruokakunnalta eli savulta. Tuomari ja lautakunnat saivat siitä yhteensä kolme kappaa ja laamanni yhden. Laamannille menevää kappaa ei kuitenkaan suoritettu vuoden 1886 jälkeen.


title: Käräjäkapat

text: Vuonna 1886 annetun asetuksen mukaan käräjäkappoja oli velvollinen maksamaan jokainen kihlakunnanoikeuden tuomiopiirissä asuva henkilö, jolla oli oma savu eli erityinen talous ja joka ei ollut veron maksamisesta vapautettu. Asetuksen mukaan käräjäkappojen suorittamisesta oli vapautettu kokonaan kaikkein varattomimmat henkilöt. Lisäksi ne verovelvolliset, joiden suorittamiseksi vero oli edelleen jätetty, oli jaettu kahteen ryhmään: ensimmäiseen ryhmään kuuluvat suorittivat kolme kappaa ja toiseen puolitoista kappaa jyviä, puoleksi rukiita ja puoleksi ohria.


title: Käräjäkapat

text: Käräjäkappojen eli käräjäjyvien maksaminen lakkautettiin Suomessa 1. tammikuuta 1924 alkaen.


title: Hj. Jousi

text: Hj. Jousi Oy oli Kaarinan Piispanristillä toiminut muovialan yritys, joka oli erikoistunut muovipakkausten valmistamiseen elektroniikka-, elintarvike- ja lääketeollisuudelle. Yritys tunnettiin myös koru- ja kellokoteloistaan. Yli satavuotias yritys ajautui konkurssiin lokakuussa 2018.


title: Hj. Jousi

text: Yhtiön perusti Turkuun vuonna 1914 Hjalmar Jousi toimittuaan jo sitä ennen paperituotekauppiaana sekä muun muassa kenkävoiteiden valmistajana. Yritys toimi Läntisellä Pitkälläkadulla vuonna 1920 valmistuneess rakennuksessa, joka on nykyisin Suomen Partiomuseon käytössä. 1920-luvun puolivälissä Hj. Jousi Oy ryhtyi valmistamaan valokuva-albumeja ja -kehyksiä, salkkuja, käsilaukkuja ja koteloita. 1930-luvun alussa yritys perusti Helsinkiin kaksi käsilaukkumyymälää.


title: Hj. Jousi

text: Vuonna 1938 yrityksessä aloitettiin bakeliittituotteiden, kuten kello- ja korukoteloiden valmistus yhtenä ensimmäisistä Suomessa. Jatkosodan aikana Hj. Jousi Oy teki bakeliitista muun muassa kosteutta kestäviä polkumiinoja ja ansasytyttimiä.


title: Hj. Jousi

text: Ensimmänen ruiskuvalukone hankittiin vuonna 1948. Sillä alettiin valmistaa koteloita ja lääkepurkkeja, joita 1960-luvulla alettiin viedä myös Suomen ulkopuolelle. Vientikaupan kasvaessa Jousi luopui käsilaukuista ja muutti 1970-luvulla uusiin tiloihin Kaarinaan.


title: Hj. Jousi

text: Vuosituhannen vaihteen jälkeen Hj. Jousi Oy on yrittänyt sopeutua uuteen kovempaan kilpailutilanteeseen kehittämällä uudenlaisia pakkauksia muun muassa elintarvikkeille.


title: Hj. Jousi

text: Perheyrityksen viimeinen toimitusjohtaja Heikki Jousi edustaa kolmatta yrittäjäsukupolvea. Yrityksen liikevaihto vuonna 2012 oli noin 1,8 miljoonaa euroa ja henkilöstömäärä 22. Vuonna 2017 liikevaihto oli 0,7 miljoonaa ja henkilöstömäärä 10.


title: Hj. Jousi

text: Hj. Jousi Oy:n pitkään jatkuneet haasteet kaatoivat lopulta yli satavuotiaan perheyhtiön joka asetettiin konkurssiin 23. lokakuuta 2018.


title: Marc López

text: Marc López (s. 31. heinäkuuta 1982 Barcelona) on espanjalainen tennispelaaja. Hän on ollut parhaimmillaan kaksinpelissä ATP-listan sijalla 106 toukokuussa 2004 ja nelinpelissä sijalla kolme tammikuussa 2013. Hän on voittanut urallaan 14 ATP-turnausta nelinpelissä. Ainoa Grand Slam -turnausvoitto on Ranskan avoimista 2016, jolloin hän voitti nelinpelin Feliciano Lópezin parina.


title: Marc López

text: Vuonna 2012 López voitti Marcel Granollersin kanssa ATP World Tour Finals -turnauksen.


title: Marc López

text: Rio de Janeiron olympialaisissa 2016 López saavutti nelinpelissä kultaa Rafael Nadalin kanssa.


title: Marco Chiudinelli

text: Marco Chiudinelli (s. 10. syyskuuta 1981 Basel) on sveitsiläinen tennispelaaja. Hän on ollut parhaimmillaan kaksinpelissä ATP-listan sijalla 52 helmikuussa 2010 ja nelinpelissä sijalla 118 marraskuussa 2009. Hän on voittanut urallaan yhden ATP-turnauksen nelinpelissä.


title: Marco Chiudinelli

text: Chiudinelli on päässyt Grand Slam -turnauksissa parhaimmillaan kolmannelle kierrokselle. Vuonna 2013 Chiudinelli oli mukana kaikkien aikojen pisimmässä Davis Cup -ottelussa, jossa Sveitsi hävisi nelinpelissä Tšekille luvuin 4–6, 7–5, 4–6, 7–6, 22–24. Ottelu kesti seitsemän tuntia ja kaksi minuuttia.


title: Haukkasaaren kalliomaalaus

text: Haukkasaaren kalliomaalaus sijaitsee Lemillä Kivijärven länsiosissa pienellä Haukkasaaressa Etelä-Karjalassa. Maalaus on ehtinyt tuhoutua lähes kokonaan.


title: Haukkasaaren kalliomaalaus

text: Maalauskallio sijaitsee saaren itärannalla olevassa kalliojyrkänteessä, joka aukeaa lounaaseen. Kalliojyrkänteen vasemmalla yläkulmauksessa voi tunnistaa eräänlaiset kiviset kasvon muodostuman.


title: Haukkasaaren kalliomaalaus

text: Maalauksen jäänne käsittää kaksi punamaalin katkelmaa, jotka ovat osittain kuluneet pois ja osittain peittyneet jäkälän alle. Mitään kuvioita ei tunnista. Ihmiskasvoisen kallionosan oikealla puolella olevassa tasaisessa pinnassa on vielä muutama punavärijäänne.


title: El Zorro

text: El Zorro – Seikkailuja Meksikon tulenhehkuisen taivaan alla on seikkailulukemisto, jota kirjoitti Tapio Vilpponen (1913–1994) nimimerkillä "Juan Batiste Montauban". Vilpponen on tullut tunnetuksi myös nimimerkillä "Roy" suomalaisten elokuvien sekä tv-ohjelmien lavastajana. El Zorro -sarjaa julkaistiin vuosina 1958–1986. Vilpponen kirjoitti vuosina 1958–1977 välillä käytännössä koko Zorro-sarjan, ja tiettävästi viimeinen hänen kirjoittamansa tarina ilmestyi vuonna 1977 lehden numerona 224 nimellä "Äänetön kuolema", joka oli 199:s Juan Batiste Montaubanin kirjoittama Zorro-tarina. Sen jälkeen, vuoteen 1986 asti, ilmestyi ainoastaan vanhoista lehden numeroista otettuja uusintapainoksia.


title: El Zorro

text: Vaikka El Zorro -lehteä ilmestyi 286 numeron verran, on JBM:n kirjoittamien Zorro-tarinoiden määrä todellisuudessa 199 lehteä. Vuodesta 1966 lähtien nimittäin sarjan alkupään numeroista alettiin silloin tällöin ottaa uusintapainoksia, ja viimeisinä vuosina (1978–1986) ei enää uusia kirjoitettu ollenkaan, vaan turvauduttiin ainoastaan vanhojen numeroiden uudelleen julkaisuun vaihtamalla tarinan nimi ja lisäämällä se mukaan sarjaan tavallaan uutena numerona. Sarjan viimeinen lehti on julkaistu numerolla 292, mutta näin monta lehteä ei tosiasiassa julkaistu, sillä vuosina 1963-64 lehteä jäi julkaisematta kuusi numeroa (n:ot 65-69 ja n:o 72).


title: El Zorro

text: Historiallisesti tekijä on ottanut melkoisia vapauksia, sillä kertomusten taustan huomioon ottaen niiden tapahtuma-aika vaihtelee suunnilleen 1830-luvulta aina 1920-luvulle, mikä todellisuudessa on mahdottomuus, koska päähenkilöthän ovat niissä aina samat.


title: El Zorro

text: 1970-luvulle siirryttäessä sarjan taso heikkeni. Samalla lehden koko pieneni. Silloin sarjaan sisällytetty erotiikka vaikuttaa osittain epäuskottavalta. Myös lehden kuvituksessa erotiikka otettiin lopuksi korostettuna esiin, ilmeisesti myynnin lisäämiseksi, käyttämällä muun muassa kansikuvissa vähäpukeisten naisten kuvia, minkä vuoksi lehden imago koki rajun muutoksen. Vuosina 1963–1964 myös lehden numeroinnissa tapahtui kummia. Yksi numero (72) jäi välistä pois, ja myöhemmin (1966–1967) lehdessä julkaistuissa luetteloissa oli mukana numeroita, joita ei ollut koskaan edes julkaistu (65–69). Samassa yhteydessä lähes jokaisen vuonna 1963 ilmestyneen lehden nimi oli luetteloitaessa täysin muuttunut.


title: El Zorro

text: Zorro-sarjan päähenkilö on upporikas meksikolainen haciendanomistaja Don Jaime del Castelrey, joka El Zorron hahmossa joutuu huimiin seikkailuihin toverinsa, Norohan armeijakunnan komentajan, kenraali Aurelio Xavierin kanssa. Parivaljakon toiminta on tehokasta, El Zorro on mestari aseidensa, kahden Colt Peacemakerin ja heittoveitsien, käsittelijänä ja hallitsi myös karaten. Don Jaimen ystävä, kenraali Xavier hallitsee niin ikään mestarillisesti ampuma-aseet. Sen lisäksi hän on vahva kuin karhu.


title: El Zorro

text: El Zorron esikuvina ovat ilmiselvästi Johnston McCulleyn vuonna 1919 kirjoittaman kirjan "The Curse of Capistrano" (elokuvan jälkeen julkaistu nimellä "Zorro") päähenkilö, Walt Disneyn tuotannostakin tunnetuksi tullut Zorro (Diego de la Vega), sekä myös espanjalaisen José Mallorquín sankarihahmo El Coyote. Juan Batiste Montaubanin El Zorro oli kuitenkin tyyliltään esikuviaan veijarimaisempi ja hurjempi, suomalaiseen makuun räätälöity. Esikuvistaan poiketen El Zorro eli Jaime del Castelrey ei vaikuta Kalifornian Los Angelesissa, vaan hänen valtava haciendansa sijaitsee Pohjois-Meksikossa Villanuevan kylässä. Sen lisäksi, että Don Jaime alias El Zorro on kirjoittajan mukaan ”rikas kuin Kroisos”, hän on myös maailmanmatkaaja. Hän seikkailee Meksikon lisäksi eri puolilla Yhdysvaltoja, Keski-Amerikkaa sekä Eurooppaa, pääasiassa Ranskassa ja Espanjassa. Tarinassa "Tsaarin kansleri" (n:o 52) hän poikkeaa myös Venäjän puolella Pietarissa. Myös Pohjois-Afrikan ja eteläisen Amerikan rannikkoseudut tulevat El Zorron vauhdikkaiden seikkailujen välityksellä tutuiksi.


title: El Zorro

text: Henkilöllisyytensä salaamisen El Zorro on varmistanut esikuvistaan poiketen: mustan silmillä olevan, huonosti kasvoja peittävän naamion sijasta Jaime del Castelrey käyttää naamiona kasvot, silmiä lukuun ottamatta kokonaan peittävää punaista silkkiliinaa.


title: El Zorro

text: El Zorroa kustansi vuosina 1958–1960 Terre, vuosina 1960–1961 Timantti Oy, vuosina 1961–1963 Menekkilehdet Oy ja vuodesta 1964 lähtien Kustannusliike Suosikkilehdet Oy.


title: El Zorro

text:
Jo mainittujen Don Jaime del Castelreyn ja Aurelio Xavierin lisäksi sarjassa esiintyy muutama selkeä päähenkilö.
Maininnan ansaitsevat myös ratsut: El Zorron "tulinen ratsu" Jamie ja kenraalin Bulolo. Sarjan kirjoittajan mukaan lehden viimeisissä numeroissa entisen Jamien paikan on jo ottanut uusi Jamie, edellisen siittämästä varsasta kasvatettu Zorron uusi, yhtä uljas ratsu.


title: El Zorro

text: Meksikossa eletään 1800-luvun alkupuoliskolla levottomia aikoja. Kapinakenraali Villariosin armeijan joukot kulkevat pitkin maata jättäen jälkeensä poltettuja tiloja ja lukemattomia ruumiita. Hänen armeijansa tielle sattuu myös Pohjois-Meksikossa Villanuevassa sijaitseva Don Carlos del Castelreyn hacienda. Tila tuhotaan ja Don Carlos sekä hänen vaimonsa saavat surmansa. Eloon jää ainoastaan heidän 10-vuotias poikansa Jaime, joka pestautuu Villariosin joukkoihin.


title: El Zorro

text: Viisi vuotta Villariosin joukoissa kierreltyään Jaime asettuu New Orleansiin. Nuo kuluneet viisi vuotta ovat kypsyttäneet hänet tulevaan tehtäväänsä, kostamaan vanhempiensa kuoleman. Saksalaisen kaksintaistelunopettajan Braunschwartzin koulutuksessa poika oppii käsittelemään mestarillisesti ampuma-aseita sekä oppii kaikki mahdolliset itsepuolustusmenetelmät. Hänestä tulee salaperäinen vuorten kostaja, El Zorro. Lopulta jokainen kuudesta Villariosin armeijan esimiehestä, Zapata, Mazeta, Romulo, Hermano, Lantejuala ja Tambieda, saavat vuorollaan kokea kostonsa El Zorron kädestä.


title: El Zorro

text: Don Jaime saa jälleen del Castelreyn haciendan kukoistamaan, ja hänestä tulee rikas. Rikkaan haciendeiron elämä maistuu kuitenkin puulta, niinpä Don Jaime sonnustautuu El Zorron hahmossa jatkamaan aloittamaansa työtä, auttamaan sorrettuja ja saattamaan rikollisia vastaamaan teoistaan.Seuraavassa luettelo El Zorro -sarjan numeroista vuosilta 1958–1978. Ensimmäinen numero on lehden virallinen järjestysnumero. Tämä numerointi oli käytössä aina vuoteen 1978 tammikuun numeroon asti. Vuoteen 1963 tämä numero ilmaisee samalla sen, kuinka mones uusi, ennen ilmestymätön lehden numero on kyseessä. Vuodesta 1964 lähtien virallinen numerointi ei enää pitänyt paikkaansa, ja niinpä sen jälkeen on jokaisen lehden numeron jälkeen merkitty suluissa sen todellinen juokseva numero. Vuodesta 1966 lähtien alettiin joistakin vanhoista, jo aikaisemmin ilmestyneistä, lehden numeroista ottamaan uusintapainoksia, jotka julkaistiin eri nimellä. Siinä tapauksessa lehden perään on sulkuihin merkitty kyseisen lehden alkuperäisjulkaisu.


title: El Zorro

text: Numerointi päättyy vuonna 1977 ilmestyneeseen "Äänettömään kuolemaan", joka saa järjestysnumeron 199 ja on samalla viimeinen Juan Batiste Montaubanin kirjoittama El Zorro -tarina. Vuosina 1979–1986 ilmestyneistä lehden numeroista ei ole tässä täydellistä luetteloa, koska niistä ei ole olemassa tutkittua lähdetietoa.


title: El Zorro

text: Sarjan julkaisu jatkui vuoteen 1986 asti. Vuonna 1980 ilmestyi seitsemän numeroa ja viimeisinä vuosina 1981–1986 lehteä ilmestyi enää kuusi numeroa vuodessa.


title: El Zorro

text: Valikoituja numeroita vuosilta 1979–1986: 1/1979 Kuolema lomittaa, 3/1979 Tyttö pulassa, 7/1979 Varastettu koru, 8/1979 Luodin rata, 10/1979 Kuollut piste, 11/1979 Kuuban valtatie, 1/1980 Karavaani kulkee, 3/1980 Portugalin tie, 4/1980 Naisen ryöstö, 7/1980 Tyttö, älä huuda, 1/1981 Liian viekas kuollakseen, 1/1982 Naamiohuvit, 4/1982 Pankkiryöstö, 5/1982 Sissiarmeija, 1/1983 Saluuna, 2/1983 Auringon kimallus, 6/1983 Kiihkoa teräsmyrskyssä, 1/1984 Raha viettelee, 3/1984 Väri vaihtuu, 4/1984 Tumman kosketus, 5/1984 Donnan hymy, 2/1985 Setelit nippuun, 6/1986 Kosketus


title: El Zorro

text: Sarjan numerot 1-21 (1958-59) on julkaissut uudelleen v. 1999-2000 Seaflower Oy sarjassa Seaflower's large print editions.


title: El Zorro

text: Lähdetietona on tässä käytetty alkuperäisten El Zorro -lehtien kokoelmaa, jonka on koonnut Veikko Tiitto.


title: Käräjäkartano

text: Käräjäkartano oli aiemmin Ruotsissa ja Suomessa käräjiä varten rakennettu talo, jonka rakentaminen oli käräjäkunnan asukkaiden vastuulla.


title: Käräjäkartano

text: Vuoden 1734 lakia edeltävässä lainsäädännössä oli määrätty, että jokaisessa kihlakunnassa tai Suomessa käräjäkunnassa tuli olla käräjäkartano. Nämä määräykset saivat vuoden 1734 lain rikoskaaressa sellaisen muodon, että käräjäkartanon rakentaminen jätettiin käräjäkuntalaisten omaan harkintaan.


title: Käräjäkartano

text: Jos käräjäkartano rakennettiin, se oli sijoitettava ”tavalliseen käräjäpaikkaan” taikka maaherran määräämään, yleisölle sopivaan paikkaan. Kartanossa tuli olla suuri tupa ja kaksi kamaria, joita käräjäkuntalaiset olivat velvolliset pitämään kunnossa, mutta eivät lämmittämään, paitsi jos käräjäkuntalaiset olivat lämmittämiseen erikseen suostuneet.


title: Käräjäkartano

text: Käräjäkartanon rakentamiseen ja kunnossapitoon ottivat osaa kaikki käräjäkuntalaiset manttaalin mukaan, lukuun ottamatta sätereitä ja karjataloja sekä sätereihin yhdistettyjä piiritaloja.


title: Käräjäkartano

text: Jokaisen käräjäkartanon yhteydessä tuli olla myös vankihuone, jossa voitiin säilyttää mies- ja naispuolisia vankeja erillään toisistaan. Tämän vankihuoneen olivat käräjäkuntalaiset velvollisia pitämään lämpimänä kylminä vuodenaikoina.


title: Käräjäkartano

text: Niissä käräjäkunnissa, joissa ei ollut käräjätaloa, olivat käräjäkuntalaiset velvolliset suorittamaan tuomarille korvauksen käräjäkartanon vuokrauksesta. Tällaista korvausta suoritettiin tavallisesti kappa jyviä talonsavulta, ja tätä maksua kannettiin "käräjähuonevuokrakapan" nimellä.


title: Type 85

text: Type 85 on kiinalainen Norincon valmistama taistelupanssarivaunu. Sitä on käyttänyt Kiinan Kansanvapautusarmeija (PLA). Vaunutyypin edeltäjään Type 80:een verrattuna Type 85:een tehtiin monia edistyksellisiä muutoksia. Philip Trewhittin mukaan se ei siltikään ollut täysin vertailukelpoinen vastaavan kokoisten länsimaalaisten vaunujen kanssa. Aiempaan vaunuun verrattuna Type 85:ssä oli vahvempi panssarointi, joka myöhemmissä versioissa oli komposiittia, ja paremmat viestintälaitteet. Vaunun torni oli valuteräksen sijasta kokonaan hitsattua.


title: Type 85

text: Vaunukanuuna on 125 mm vahvuinen, ja automaattilatauksen myötä miehistömäärä on supistunut neljästä kolmeen. Apuaseina ovat 7,62 mm ja 12,7 mm konekiväärit, joista jälkimmäinen on ilmatorjuntaa varten. Suojasavunheittimiä on 2x6 kappaletta. 41 tonnin taistelumassan omaavan vaunun toimintasäde on 500 km.


title: Type 85

text: Tyypin vaunuja vietiin Pakistaniin nimellä Type 85-IIM. Kiinassa se on pysynyt palveluskäytössä 2010-luvulle tultaessa. V12-dieselmoottori on mekaanisesti ahdettu, ja se on 730 hv (544 kW) tehoinen. Enimmäinen maantienopeus on 57,3 km/h.


title: Pirkko Tatarinov

text: Pirkko Tatarinov (s. 2. kesäkuuta 1937 Helsinki) on suomalainen mainonnan suunnittelija ja mainostoimistojohtaja. Tatarinov toimi pitkään Unileverin omistaman Lintas-mainostoimiston johtotehtävissä ja tuli tunnetuksi etenkin mainoselokuvan ja televisiomainonnan asiantuntijana.


title: Pirkko Tatarinov

text: Päästyään ylioppilaaksi 1957 Tatarinov suoritti mainoshoitajan tutkinnon. Mainosalan uransa hän aloitti puhelinvaihteen hoitajana Markkinointi Viherjuurella 1959 ja eteni toimiston yhteyspäälliköksi. Vuonna 1967 hän aloitti pitkän uransa Lintaksessa, jossa eteni varatoimitusjohtajaksi ja luovaksi johtajaksi aikana, jolloin se oli naisille erittäin harvinaista. 1960–1970-lukujen vaihteessa Tatarinov lisäksi toimitti alan Mainosuutiset-ammattilehteä, omien sanojensa mukaan välillä jopa yksin.


title: Pirkko Tatarinov

text: Pirkko Tatarinov oli 1970–1980-luvuilla yksi palkituimmista mainonnantekijöistä Suomessa, ja Cannesin mainoselokuvafestivaaleilla 1979 hänet palkittiin pronssilla.


title: Pirkko Tatarinov

text: Tatarinov palkittiin elämäntyöstään Platinahuipulla Grafian Vuoden huiput 1995 -tapahtumassa. Palkintoperusteluissa copywriter Kaija Tietäväinen korosti muun muassa ”Novan” hyvää ihmissilmää mainosalan rekrytointeja tehdessään. Tatarinov on valinnut ensimmäisiin mainostoimistotyöpaikkoihinsa muiden muassa Hannu Konttisen, Herbie Kastemaan, Unto Paltemaan ja Markku Rönkön.


title: Reruhi Shimizu

text: Reruhi Shimizu (, s. 4. joulukuuta 1993 Myōkō) on japanilainen mäkihyppääjä.


title: Reruhi Shimizu

text: Shimizu kilpaili mäkihypyn maailmancupissa ensimmäisen kerran Lillehammerissa marraskuussa 2012 sijoittuen normaalimäen kilpailussa 28:nneksi ja suurmäen kilpailussa 24:nneksi. Hänen paras sijoituksensa henkilökohtaisessa kilpailussa on yhdeksäs sija Sotšista joulukuussa 2012.


title: Reruhi Shimizu

text: Sotšin olympialaisissa 2014 Shimizu oli mukana Japanin pronssia saavuttaneessa joukkueessa. Suurmäessä hän sijoittui kymmenenneksi ja normaalimäessä 18:nneksi. Saman vuoden lentomäen MM-kilpailuissa Harrachovissa hän oli kahdestoista.


title: Asutuslautakunta

text: Asutuslautakunta oli aiemmin Suomessa kunnallinen lautakunta asutustoimintaa varten.


title: Asutuslautakunta

text: Asutuslautakunnista annetussa laissa säädettiin, että asutustoimintaa varten piti asutushallituksen avuksi perustaa asutuslautakunnat jokaiseen maalais-, kauppala- ja kaupunkikuntaan.


title: Asutuslautakunta

text: Asutuslautakunnassa oli puheenjohtaja ja varapuheenjohtaja sekä kaksi tai neljä jäsentä ja yhtä monta varajäsentä. Kaikki jäsenet asetettiin kolmen kalenterivuoden ajaksi kerrallaan. Kunnan valtuuston esityksestä asutushallitus päätti, oliko asutuslautakuntaan asetettava kaksi vai neljä jäsentä.


title: Asutuslautakunta

text: Asutuslautakunnan jäsenet valitsi kunnan valtuusto. Asutuslautakunnan jäsenet valitsivat ulkopuoleltaan lautakunnalle puheenjohtajan ja varapuheenjohtajan. Lautakunta oli päätösvaltainen, kun saapuvilla oli puheenjohtaja ja kaksi jäsentä. Lautakunnan tekemään katselmukseen otti osaa puheenjohtaja ja kaksi jäsentä.


title: Asutuslautakunta

text: Asutuslautakunnan avuksi voi kunnan valtuusto, jos katsoi tarpeelliseksi, ottaa "asutusneuvojan". Ellei erityistä asutusneuvojaa ollut valittu, asutuslautakunnan oli määrättävä puheenjohtaja tai joku jäsenistään toimimaan asutusneuvojana.


title: Kimmo Kylmäaho

text: Kimmo Kylmäaho on suomalainen mäkihyppääjä, joka kilpaili kansainvälisellä tasolla 1980-luvulla. Kylmäaho edusti urallaan Kainuun Hiihtoseuraa.


title: Kimmo Kylmäaho

text: Hän sijoittui maailmancupin osakilpailussa kahdeksanneksi Lahden suurmäessä maaliskuussa 1985. Maailmancupin kokonaispisteissä hän oli 49:s. Maaliskuussa 1988 hän sijoittui Lahden normaalimäen kilpailussa 15:nneksi. Maailmancupin kokonaiskilpailussa hän oli 74:s.


title: Kimmo Kylmäaho

text: Joukkuemäkihypyn Suomen-mestaruuskilpailussa Kylmäaho oli hopealla vuonna 1984. Joukkueessa hyppäsivät myös Veli-Matti Ahonen, Pekka Suorsa ja Hannu Ahonen


title: Kari Heinonen

text: Kari Heinonen on suomalainen uransa lopettanut mäkihyppääjä, joka kilpaili maailmancup-tasolla 1970–1980-lukujen vaihteessa.


title: Kari Heinonen

text: Heinonen sijoittui maailmancupkaudella 1979–1980 Gstaadin suurmäessä 15:nneksi ja Lahden normaalimäessä 12:nneksi sekä maailmancupin kokonaiskilpailussa 86:nneksi. Kaudella 1980–1981 hän oli Keski-Euroopan mäkiviikon avauskilpailuissa Oberstdorfissa 38:s, mutta Garmisch-Partenkirchenissä 14:s, Innsbruckissa seitsemäs ja Bischofshofenissa 14:s. Myöhemmin samalla kaudella hän sijoittui normaalimäen kilpailuissa Gstaadissa yhdeksänneksi ja Thunder Bayssa kahdeksanneksi. Maailmancupin kokonaiskilpailuissa hän oli 29:s.


title: Arpakapula

text: Arpakapula () oli aiemmin Ruotsissa ja Suomessa viestin viemiseen tarkoitettu sauva, jota kuljetettiin talosta taloon. Se on tietyillä merkeillä varustettu puupalikka, jonka ympäri lähettämisellä vanhoina aikoina Ruotsissa kutsuttiin käräjille ja sotaan. Arpakapulan kuljettamisesta mainitaan jo maanlaissa. Arpakapulalla kutsuttiin vielä 1900-luvun alkuvuosina paikoitellen sammutusväkeä metsäpaloihin. Se mainittiinkin yleisessä laissa. Vastaavanlaista viestintävälinettä käytettiin muissakin Pohjoismaissa ja Skotlannissa ().


title: Arpakapula

text: Kulovalkean sammuttamista ja muita luvallisia tarkoituksia varten oli sallittua lähettää sana rahvaan koollekutsumiseksi. Tähän tarkoitukseen käytettiin ennen erityistä merkittyä sauvaa, jota kukin talo oli velvollinen viemään eteenpäin, ja tästä johtui nimi "arpakapula".


title: Arpakapula

text: Viesti oli joko suullinen tai kirjallinen, ja viestissä oli ilmoitettava:


title: Arpakapula

text: Oikeutettuja arpakapulan lähettämiseen olivat ensisijaisesti kuntien viranomaiset mutta myös yksityiset. Arpakapulan lähettämisestä oli ilmoitettava kruununpalvelijalle pikaisesti.


title: Arpakapula

text: Arpakapulaa oli kuljetettava joutuisasti. Jos joku laiminlöi arpakapulan kuljettamisen tai ei noudattanut arpakapulan kutsua tai oli tottelematon sammutustyön johtajaa vastaan, oli rangaistuksena sakkoa. Aiheettomasta arpakapulan lähettämisestä tai arpakapulan lähettämisestä sellaisessa asiassa, jossa sitä ei ollut lupa panna liikkeelle, rangaistiin myös sakolla.


title: Asko Aalto

text: Asko Aalto (s. 8. lokakuuta 1959) on suomalainen mäkihyppääjä, joka kilpaili kansainvälisellä tasolla 1970–1980-lukujen vaihteessa.


title: Asko Aalto

text: Aalto sijoittui seitsemänneksi maailmancupin lentomäkikilpailussa Norjan Vikersundissa maaliskuussa 1980. Maailmancupin kokonaiskilpailussa hän oli 73:s. Helmikuussa 1981 hän sijoittui Thunder Bayn normaalimäen kilpailussa yhdeksänneksi. Maailmancupin kokonaispisteissä hän oli 64:s.


title: Asko Aalto

text: Urheilu-uransa jälkeen Aalto on toiminut kansainvälisen hiihtoliiton kilpailuissa mäkituomarina ja teknisenä johtajana (TD) yhdistetyn kilpailuissa.


title: Halo of Gunfire (EP)

text: Halo of Gunfire on saman nimisen death metal -yhtyeen EP-levy. Se julkaistiin vuonna 2008 levymerkillä High Fidelity.


title: Conjuring the Damned

text: Conjuring the Damned on yhdysvaltalaisen death metal -yhtyeen Halo of Gunfiren esikoisalbumi. Se julkaistiin vuonna 2010 levymerkillä Unique Leader Records.


title: Conjuring the Damned

text: Musiikillisesti albumi mukailee perinteistä death metal -musiikkia, mikä poikkeaa yhtyeen vuoden 2008 eponyymin EP:n, "Halo of Gunfiren", deathcoremaisesta otteesta.


title: Jimmy Hayes

text: Jimmy Hayes (s. 21. marraskuuta 1989 Dorchester, Massachusetts) on yhdysvaltalainen jääkiekkoilija, joka edustaa NHL-joukkue Pittsburgh Penguinsia. Pelipaikaltaan Hayes on oikea laitahyökkääjä. Hayes pelasi kaudella 2013–2014 Chicago Blackhawksissa kaksi ottelua ilman tehoja ja vieraili myös farmissa AHL-joukkue Rockford Icehogsin paidassa tehden 13 ottelussa tehot 4 + 4 = 8. Kesken kauden hänet kaupattiin Floridaan, jossa 53 ottelussa tilille kertyi tehot 11 + 7 = 18. Heinäkuussa 2014 Hayes solmi yhden vuoden mittaisen jatkosopimuksen Florida Panthersin kanssa. Sopimus on yksisuuntainen ja arvoltaan 925 000 dollaria. Kesäkuussa 2015 Hayesin pelaajaoikeudet kaupattiin Boston Bruinsiin ja myöhemmin Hayes solmi kolmen vuoden mittaisen sopimuksen.


title: Jimmy Hayes

text: Voimahyökkääjänä tunnettu isokokoinen Hayes pelasi ennen ammattilaisuraansa yliopistokiekkoa Boston Collegen joukkueessa.


title: Mike Miller

text: Michael Lloyd ”Mike” Miller (s. 19. helmikuuta 1980 Mitchell, Etelä-Dakota) on yhdysvaltalainen kilpauransa päättänyt koripalloilija, pelipaikaltaan pieni laitahyökkääjä.


title: Mike Miller

text: Miller voitti NBA:n mestaruuden kahdesti, vuosina 2012 ja 2013, pelatessaan Miami Heatissa. Vuonna 2006 hänet valittiin . Hän oli myös vuonna 2001. Ennen ammattilaisuraansa Miller pelasi yliopistokoripalloa Floridan yliopiston joukkueessa, josta Orlando Magic varasi hänet vuoden ensimmäisellä kierroksella tilaisuuden viidentenä pelaajana.


title: Mike Miller

text: Miller tunnettiin parhaiten kolmen pisteen heittojen erikoismiehenä.


title: Tony Tuzzolino

text: Antonino Charles "Tony" Tuzzolino (s. 9. lokakuuta 1975 Buffalo, New York, Yhdysvallat) on yhdysvaltalaissyntyinen italialainen entinen jääkiekkoilija.


title: Tony Tuzzolino

text: Pääasiassa oikeana laitahyökkääjänä pelannut Tuzzolino pelasi urallaan yhdeksän NHL-ottelua. Maajoukkuetasolla hän edusti Italiaa vuoden 2006 talviolympialaisissa Torinossa, joihin Italia pääsi mukaan automaattisesti kisaisäntänä.